ДИЛДАГИ ГАП ТИЛГА КЎЧГАНДА... — Ishonch Gazetasi\nАлишер Навоий номидаги Тошкент давлат ўзбек тили ва адабиёти университетида Ўзбекистон касаба уюшмалари Федерацияси муассислигидаги “Ishonch” ва “Ishonch-Доверие” газеталари таҳририятининг “Бир йилга бир назар” китоби тақдимоти бўлиб ўтди.\nТадбирда Ўзбекистонда хизмат кўрсатган ёшлар мураббийси Сайди Умиров, филология фанлари доктори, профессор Баҳодир Каримов, ТошДЎТАУ касаба уюшма қўмитаси раиси Абдулҳай Собиров, “Ishonch” ва “Ishonch-Доверие” газеталари таҳририяти ходимлари ҳамда университет талабалари иштирок этди.\n– “Ishonch” ва “Ishonch-Доверие” газеталари ҳозирги кундаги энг ўқишли, оммабоп, ўз вазифасини сидқидилдан бажариб келаётган саноқли нашрлардан бири эканини таъкидлаш жоиз, – деди Ўзбекистонда хизмат кўрсатган ёшлар мураббийси Сайди Умиров. – Юртдошларимизни ўйлантираётган муаммолар газеталар саҳифаларидаги танқидий-таҳлилий мақолаларда акс этади. Шу билан бирга, касаба уюшмалари ҳаёти, ҳуқуқий ва маданий-маърифий ҳамда турли мавзулардаги қайноқ чиқишлар ҳам газетхонлар учун айни муддао бўлаётир. Ана шундай дилдаги тилга кўчган мақолалар ўрин олган китобни ўқиган борки, асло кам бўлмайди. Халқимиз дардига шерик бўлиб, муаммоларига ечим топиб бераётган ушбу нашрлар қаторида “Бир йилга бир назар” китобини ҳам ўзининг доимий ҳамроҳига айлантиради.\nТадбирда сўз олганлар таҳририят ушбу даргоҳда таълим олаётган ёшлар учун ҳам ишончли минбар бўла олишини алоҳида таъкидлашди. Талабаларни қизиқтирган саволларга таҳририят ходимлари томонидан атрофлича жавоб берилди.\nФаол иштирок этган талабаларга “Бир йилга бир назар” китоби совға қилинди.\nТошкент давлат ўзбек тили ва адабиёти\nЎзбекистон вакили БМТ мажлисида раислик қилди\nҲурмат увол устига қурилмайди\nШифокорлар шароити қониқарлими?\n100 МИНГ СЎМЛИК ПУЛ МУОМАЛАГА ЧИҚАРИЛАДИМИ?


Intel’нинг иши чатоқ: Apple изидан Microsoft ҳам унинг чипларидан воз кечиши мумкин - Terabayt.Uz\nMicrosoft ўзининг ARM архитектурасига асосланган сервер процессорини ишлаб чиқмоқда. Яъни, шу тариқа Intel сервер бозоридаги энг йирик ўйинчиларидан бирини йўқотиши мумкин, деб ёзади UZZOOM.\nBloomberg нашри манбаларига кўра, Microsoft ўз процессорларини ривожлантирмоқда. Microsoft Azure булутли хизматлари учун ARM архитектурасини ишлаб чиқмоқда.\nБундан ташқари, компания Surface оиласи қурилмаларида хусусий протсессорлардан фойдаланиш ҳақида ҳам ўйламоқда. Microsoft яқинда Intel, Advanced Micro Devices, Nvidia ва Qualcomm каби компанияларнинг ишлаб чиқарувчиларини фаол равишда ўз сафига қўшмоқда.\nMicrosoft ҳозирда биринчи навбатда Intel процессорларидан фойдаланмоқда, аммо AMD ва Qualcomm билан ҳам ҳамкорлик қилмоқда. Шунинг учун, ўз чипларига ўтиш шундоқ ҳам Apple’ни йўқотган Intel учун қаттиқ зарба бўлади.\nАйтганча, бу янгилик компаниялар акцияларига ҳам таъсир қилди. Intel акциялари дарҳол 6,3% га арзонлашиб, 47,46 долларга тушиб кетди. AMD акциялари эса 1% арзонлашди.\n#Apple #Intel #Microsoft #кучли процессор #процессор


Қачонгача саллани деса, биратўла каллани оламиз | Ўзбекистон "Адолат" социал-демократик партияси\nҚачонгача саллани деса, биратўла каллани оламиз\n16 Январь, 18:26 • Депутатлик гуруҳи, Самарқанд вилояти, Янгиликлар • 257 марта кўрилди • Комментариев к записи Қачонгача саллани деса, биратўла каллани оламиз нет\nҲовлиқма, қилаётган ишининг орқа олдини ўйламайдиган кишилар кўпинча жамиятга фойда келтираяпман, деб хато қилишади. Ундайларга нисбатан халқимизда чиройли ибора бор – “Саллани келтир, дейишса биратўла каллани олиб келишади”. Ҳа кундалик ҳаётимизда бундай кишиларни кўплаб учратишимиз мумкин.\nМасалан, “Марказгаз таъминот” УК “Самарқандшаҳаргаз” филиалида газ назоратчиси бўлиб ишлайдиган С.Ҳожиевни шундайлар сирасига бемалол киритиш мумкин. Топшириқ бўлгач, у ўзи назорат қиладиган Самарқанд шаҳри Қадоқчилар кўчасидаги хонадонларга бориб, газдан қарзи бор деб билганларини бирин-кетин тармоқдан уза бошлади. Жумладан, 8-уйда яшовчи Ю.Салимовнинг хонадонидаги газ ўлчагичнинг пломбаси бузилган, дея ундан 4 млн сўм жарима тулашларини талаб қилди. Аслида эса Салимовлар хонадонидан уч киши ўзи, ўғли ва келини ҳар ойда, мунтазам 150 минг сўмдан газ тўловларини тўлаб боришаркан. Бундай қарздорлик қаёқдан пайдо бўлди?\nНазоратчи кейинги гал келганида, ҳеч кимнинг гапига қулоқ тутмай, хонадонни газ тармоғидан узиб кетди. Шундан сўнг Ю.Салимов газ идорасига келиб яна бир бор ҳисобини текширди. Унга бу ерда ҳам қарзингиз йўқ, дея маълумотнома беришди. Маълумотнома С.Ҳожиевга тақдим этилди. Шундан сўнг ҳам бўлиб ўтган воқеаларга қарамасдан хонадон газ тармоғига улаб берилмагач, фуқаро халқ депутатлари Самарқанд шаҳар Кенгашидаги “Адолат” СДП депутатлик гуруҳига мурожаат қилди.\nМурожаат асосида халқ депутатлари Самарқанд шаҳар Кенгаши депутатлари, вилоят истеъмолчиларни ҳуқуқларини ҳимоя қилиш жамиятлари федератцияси ходимиларининг аралашувидан сўнг вазият мутасадди мутахассислар иштирокида ўрганиб чиқилди. Натижада, Ю.Салимов қарздор эмас, аксинча, 363 минг сўмдан зиёдроқ олдиндан тўлови борлиги маълум бўлиб қолди. Бунга нима дейсиз? Албатта ҳақиқат қарор топди, истеъмолчи ҳуқуқи тикланди. Аммо қанча асаббузарлик, саргардонликлар эвазига! Биргина назоратчининг ўзбошимчалик билан қилган ҳатти – ҳаракатини деб, кишилар баъзи идораларга ишончини йўқотиб бораётганлиги айни ҳақиқат! Бу ҳақда яна бир бор ўйлаб кўриш керак.\nҚачонгача саллани деса, биратўла каллани оламиз was last modified: Январь 16th, 2018 by matbuot\n« Соҳада аниқланган камчиликлар ижобий ечим топмоқда БПТ – фаолликка чорлайди »


13 сентябрь, 2020, 17:36\nҲамма кутаётган ўйин\nБугун Россия премьер лигасининг 7-турида пойтахт дербиси – ЦСКА ва “Спартак” учрашуви бўлиб ўтади.\nҲар икки жамоа ҳам жорий мавсумда ўз олдига юксак мақсадларни қўйгани ҳеч кимга сир эмас. “Армиячилар” яна пешқадамлар сафига қўшилиш учун ушбу баҳсда ўз мухлислари кўз ўнгида “спартакчилар”ни тиз чўктириши лозим. Шунда ҳам, ЦСКА мусобақа жадвалида бугунги рақибдан бир очко ортда қолган бўлади.\nКўплаб мухлис мутахассислар ЦСКАнинг мавсумлар оралиғидаги трансфер сиёсати муваффақиятли бўлганига эътибор қаратяпти. Бу клуб тўрт нафар легионер – Аргентинанинг “Сан-Лоренсо” клубидан ҳужумчи Адольфо Гайч, Нидерландия чемпионатида “Херенвен” шарафини ҳимоя қилган нигериялик форвард Чидера Эджуке, Бразилиянинг “Интернасьонал” жамоаси ҳимоячиси Бруно Фукс ва “Ростов”да ўзини кўрсатган қозоғистонлик ярим ҳимоячи Бахтиёр Зайнутдиновни олди.\nБулардан ташқари ҳам, мезбонлар таркибида Игорь Акинфеев, Марио Фернандес, Георгий Шенников, Никола Влашич, Алан Дзагоев, Арнор Сигурдсон, Фёдор Чалов каби номдор ўйинчилар кўп.\nРоссия чемпионати таҳлилчилари “Спартак” янги мавсумда ўтган йили еттинчи ўринни эгаллаб, Еврокубоклардан қуруқ қолган таркибни ўзгартирмай ўйнатаётганини танқид қилаётган эди. Ҳатто, кутилган натижага эриша олмаган ёш мураббий Доменико Тедесконинг келажаги сўроқ остида қолган вазиятлар ҳам бўлди.\nМавсумлар оралиғида “Спартак” қамалиб чиққан Александр Кокоринни ва коронавирусга чалинган Остон Ўруновни трансфер қилди. Кокорин илк машғулотларда жароҳат олиб сафдан чиқди. Ўрунов олтинчи турга келиб, 20-25 дақиқа ўйнади. Лекин дебютдаёқ ишончни оқлади.\nШунга қарамай, Тедеско ўтган йилги таркиб билан мусобақа жадвалида биринчи ўринга кўтарилди. “Спартак” мутасаддилари ва мухлислари бу кунни уч йилдан кўпроқ кутганди. “Спартак”нинг трансфер сиёсати ҳам бошқаларникидан кескин фарқ қилади. Ҳамма таркибни кучайтиришга эътибор қаратаётган бир пайтда бош директор Шамиль Газизов футболчиларни бошқа жамоаларга пуллаш устида иш олиб бормоқда. Хусусан, жамоада етакчилик қилиш учун олиб келинган Гус Тиль “Фрайбург”га ижарага берилди. Педро Роша (“Фламенго”), Георгий Мелкадзе (“Ахмат”), Александр Ломовицкий (“Химки”), Артем Тимофеев (“Ахмат”) мавсумни бошқа жамоада ўтказади.\nАйни пайтда “Спартак”нинг ишонган ўйинчиларидан - Самюэль Жигога "Лион", Эсекиэль Понсега "Болонья", Александр Кокоринга "Рома"дан жиддий таклифлар бўлмоқда. Шунингдек, Россиянинг қатор клублари ҳам айрим футболчилар ижараси бўйича клубга мурожаат қилган.\nШундай бўлса-да, “Спартак” раҳбарияти бу мавсум чемпионлик ва Чемпионлар лигаси йўлланмаси учун курашиш асосий мақсад эканини бир неча маротаба таъкидлади.\nБугун ЦСКА билан бўладиган учрашув олдидан таҳлил ва тахминларни илгари сураётган мутахассислар “Спартак”нинг асосий таркиби кетма-кет икки мавсум давомида деярли ўзгармаганини ва уларнинг ўйин услуби рақибларга яхши таниш эканига урғу қаратмоқда. Бу вазиятда жароҳатидан қутилган Александр Кокорин ва дебют ўйинида мураббийлар ишончини оқлаган Остон Ўрунов “спартакчилар” учун ҳақиқий “яширин қурол” бўлиши кутилмоқда.\nДарҳақиқат, ЦСКА жамоаси ҳам янги мавсум олдидан Остон Ўруновга харидор бўлган эди. Бу клуб ўзбекистонлик легионер учун “Уфа”га икки миллион евро таклиф қилган. Бироқ, Остоннинг “Спартак” жамоасига қўшилишида уни Россияга таклиф этган Шамиль Газизовнинг хизмати катта бўлди.\nЦСКА – “Спартак” учрашуви Тошкент вақти билан 21:00 да бошланади.\nЎрунов дербига тайёрми? (янги фотолар)


Сен вахшийсан, инсон! - 29 Ноября 2012 - wWw.Tavsiya.RU| Super Mega Portal !\nГлавная » 2012 » Noyabr » 29 » Сен вахшийсан, инсон!\nИмкон қадар кучи борича қочарди. Унинг ортидан одамлар бақир-чақир қилиб қувлашарди. Хатто одамлар отган ўқ уни оёгига тегди. Бўри қорга агдариларкан, энди омон қолмаслигини жудаям аниқ биларди. Инсондан вахшийроқ хайвон йуқ!\nХудди шу дақиқада, юзлаб километр масофада, бир инсон қатл қилинишга таёрланарди. Балогатга эндигина етган киз, 4-чи маротаба ўз фарзандини қатл килишга, абортга тайёрланарди. Фарзанд эса чинқирарди, лекин унинг мунгли овозини хеч ким эшитмасди:\n"Ойижон, Ойижоним, Тўхтанг, ўлдирманг. Менга имкон беринг, сизга керакли бўлишимга. Илтимос озгина яшай! Ахир мен хали тирикманку!"\nБўри эса имкони борича қочишга харакат қиларди. Лекин қувлаб келаётган итлар етиб олишди. Маст одамлар эса овозларини борича шовқин қилишарди.\nБўри ўзини четга улоқтирганча йиқилди. Тан жарохатидан энди қочишга қодирмасди.\nОна қорнидаги болажон эса жон жахти билан йигларди. Ахир тугилмасдан ўлиш накадар дахшат. Она қорнига кираётган совуқ темирдан яширинишга харакат қилиб, бир бора ўз онасини кўзига қарашни хохларди. Лекин онага бу нарса керак эмас. Кандай ўз фарзандини қатл қилиб кўзига қарай олади. Хозир тугиш модадан колган. У ўзи танлаган енгил хаёт учун хамма нарсага тайёр эди.\nБўри эса холсизликдан тинкаси қуриди. Энди ўлим унинг боши устида эди. Лекин у золим инсонлар чангалидан ўз оиласини қутқарди. Уз болачалари ётган инидан узоқроққа қочиб, золим инсонларни шу ерга эргаштириб келди. Энди у хотиржам ўлади. Фарзандлари омон қолишди. У ўлимни бўйнига олганида етиб келган итлар уни парча парча қилиб нимталаб ташлашди. Лекин бўрини қалбини бўлиб булмайдику. Унинг қалби хотиржамликда осмонга кўтарила бошлади. Фарзанд учун жонини берса арзийди !!!\nМенга айтингчи ким вахший?\nНега бунчалик инсон жирканч ва вахший?\nХайвонлар биздан кўра одамийрокми?\nИнсондан вахшийрок махлуқ йўқ!\nАлбатта ўз таъсуротингизни комментарийда қолдирсангиз хурсанд бўлардим.\nАгар менга рахмат айтмокчи булсангиз илтимос мақола остидаги социал сайтлар тугмасини босиб дўстларингиз билан бўлишинг. (одноклассник, фейсбук, мой мир) Сенкю вери мач )))\nКатегория: Oila | Просмотров: 834 | Добавил: Nodirbek | Рейтинг: 0.0/0


Шарқ аёллари энди стадионларда: Саудия Арабистонида янги қонун кучга кирди\nШарқ аёллари энди стадионларда: Саудия Арабистонида...\n14.01.2018 10:16 0 422\nСаудия Арабистони аёллари энди бевосита стадионда футбол томоша қилишлари мумкин...\nСўнгги пайтларда Саудия Арабистонида ҳукумат томонидан аёлларга бўлган муносабат кескин ўзгарди. Мамлакатни 2015 йилдан буён бошқариб келаётган қирол Салмон ибн Абдулазиз ас-Сауд жамиятда аёллар ҳуқуқини бирмунча кенгайтирди. Янги қабул қилинган қонунларга кўра қироллик фуқароси ҳисобланган нозик хилқат вакиллари аввал мумкин бўлмаган бир қатор ҳуқуқларга эга бўлишди. Масалан, илгари автомобилга фақат маҳрамлари (яқин қариндоши ҳисобланган эркак) билан чиқишлари рухсат берилган аёллар энди уларни мустақил равишда бошқаришлари мумкин. Ёки авваллари ресторан, кинотеатр сингари дам олиш масканларида хотин-қизларни фақат оилавий давраларда кўриш мумкин эди. Спорт мусобақаларини-ку гапирмаса ҳам бўлади. Давлат қонунларига кўра, оммавий тадбирлар, футбол ёки бошқа спорт турига ишқибозлик, стадиондан туриб томоша қилиш баъзи истисно ҳолатларни ҳисобга олмаганда тақиқланган эди. Ўтган йилнинг сентябр ойида саудиялик аёллар Ар-Риёддаги Қирол Фаҳд номидаги стадионга киритилган, ўшанда миллий байрам Саудия Арабистонининг 87 йиллик юбилей тўйи нишонланиши муносабати билан улкан аренада оперетта намойиш этилган эди.\nЮқорида тилга олинган янги қонун 2018-йилнинг бошидан кучга кирди. Унга кўра мамлакат хотин-қизлари мустақил равишда стадион, ресторан ва бошқа маиший дам олиш масканларига боришлари, мактаб ёшидаги қизларга эса спорт билан шуғулланишларига рухсат берилди.\nУмуман олганда, бу борада доим ҳам қонунбузарлар учраб турган. Ана шундай қаттиқ тартибдаги қонунлар амалда бўлган йиллар давомида баъзи таваккалчи қизлар футбол мусобақасига киришга уриниб кўришган. Масалан, 2014 йилнинг декабрида футбол мухлисаси эркакча кийиниб «Ал-Иттиҳод» — «Ал-Шабаб» ўйинига киради. Меҳмон жамоа ишқибозлари учун ажратилган трибунада якка ўзи ўтирарган қизни аввалига ҳеч ким сезмайди. Аммо ўйин вақтида шубҳаланиб қолган полициячилар дарҳол қонунбузарнинг қиз бола эканлигини пайқаб, стадиондан олиб чиқиб кетишади. Дарвоқе, ўша куни қиз ишқибозлик қилган «Аш-Шабаб» жамоаси рақиблари устидан кичик ҳисобда ғалаба қозонади — 1:0.\nЯнги қонуннинг ижроси шу кунгача амалга оширилгани таҳсинга лойиқ. Хабарларга кўра, аллақачон мамлакатнинг учта катта шаҳарлари — пойтахт Ар-Риёд, Даммам ва Жиддада хотин-қизлар учун махсус секторлар ажратилди. Улар учун алоҳида чипта сотиш дастури яратилиб, трибунага электрон дарвоза орқали киритиш тизими ишлаб чиқилди.\nСаудия Арабистони расман ислом давлати ва аҳолининг жуда катта қисми мусулмонлар бўлганлиги учун бу ердаги қонунлар шариат қоидалари асосида бўлиб, аёллар учун турли тақиқлар ҳали ҳам мавжудлиги сир эмас. Энг асосийларига тўхталадиган бўлсак, бу мумлакат аёллари қаерда бўлмасин ўз эри ёки яқин қариндоши (маҳрами) билан биргаликда юришлари, уларнинг розилигисиз уйдан чиқиши, саёҳатга бориши, ишга кириши, операция қилдириши (зудлик билан қилинадиган операциялар бундан мустасно), ҳатто паспорт олишлари ҳам мумкин эмас. Борди-ю эр-хотин ажрашса, етти ёшга тўлган фарзанд отаси билан қолади.\nЯна бир нарса — бегона эркак ва аёл бир жойда туриши мумкин эмас. Янги қонунлардаги стадионга кириш масаласида эса, бу ҳолат алоҳида трибуналар орқали қисман истисно қилинди. Шифохона, банк, таълим муассасалари, ҳатто дўконларда ҳам икки жинс вакиллари учун алоҳида тўсиқлар орқали ажратилган бўлимлар мавжуд.\nЗийрак спорт ишқибозларининг кўзи Олимпия ўйинларида қатнашган ушбу мамлакат вакилаларига тушган бўлса ажаб эмас. Гарчи мамлакатда аёллар спорти мавжуд бўлса-да, уларнинг Олимпиадада қатнашиши ҳам 2012 йилгача тақиқланган эди. Ўша йилдан бошлаб, махсус ёпиқ кийимларда васий (одатда, эр ёки ота) орқалигина рухсат берилган. Ҳукуматнинг бундай қарорга келишига ҳам аслида Халқаро олимпия қўмитасининг давомли тазйиқлари сабаб бўлган. Лондон олимпиадасида мамлакат шарафини ҳимоя қилган дзюдочи Воджан Шаҳрони илк курашдаёқ рақибига таслим бўлган бўлса, енгил атлетикачи Сора Аттор 800 метрлик масофага югуриш бўйича саралаш баҳсларида маррага энг охир етиб келган. Гарчи уринишлар ўта муваффақиятсиз бўлса-да, стадиондаги томошабинлар томонидан олқишлар билан кутиб олинган.\nМамлакат нашрлари мазкур спортчиларнинг иштироки ҳақида дерли лом-мим демаган бўлса, ижтимоий тармоқларда улар салбий, баъзан ўта агрессив қарши олинди. Ана шундай муносабат ҳам енгил атлетикачи Сора Атторни Рио-2016 да қатнашиш фикридан қайтара олмади. У марафонда 132-бўлиб финишга етиб келди. Нисбатан яхшироқ натижага 100 метрга югуриш баҳсларида 7-ўринни олган Кариман Абулжалил эришди. Қиличбоз қиз Лубна Умар дастлабки баҳсдаёқ рақибига ютқазиб қўйган бўлса, яна бир спортчи Жуд Фаҳми шубҳали тарзда дзюдо баҳсларига қўйилмади. Мамлакат олимпия қўмитаси вакиллари спортчи қизнинг гиламга чиқмаслигини жароҳат билан боғлашган бўлса, тиниб-тинчимас журналистлар ҳолатга сиёсий тус беришди. Гап шундаки, Фаҳми борди-ю кейинги босқичга чиққудек бўлса, исроиллик спортчи қиз Гили Коэнга рўбарў келиши мумкин эди.\nP.S. Аёллар томошасига рухсат берилган илк ўйинлар 12 январ куни мамлакат чемпионати доирасида ўтказилди. «Ат-Таавон» — «Ар-Риёз» беллашувида 2:2 ҳисобидаги дуранг қайд этилган бўлса, «Ал-Аҳли» ўз уйида «Ал-Батин»ни йирик ҳисобда енгди — 5:0.


Шерзод Шерматов: «Халқ таълими ходимларига тазйиқ...\n19.07.2018 18:22 0 3904\nХалқ таълими вазири Шерзод Шерматов вазирликнинг «Facebook»даги саҳифасида 17 июль куни Президентимиз Шавкат Мирзиёев томонидан ўтказилган йиғилиш борасида ўз фикрларини билдирди.\n«Президентимиз томонидан 17 июль куни ўтказилган йиғилишни халқ таълими соҳасида инқилобий ўзгаришларга сабаб бўладиган тарихий воқеа, деса муболаға бўлмайди. Бундан буён энди барча давлат идоралари мактаб ва ўқитувчилар фаолиятига халақит қилиши эмас, балки кўмаклашиши керак! Акс ҳолда Президентимиз томонидан белгилаб берилган янги сиёсатга қарши чиққан бўлади!», — деди вазир.\n«Юртимизни келажакда иқтисодий ривожланган мамлакатлар қаторида кўриш учун айнан мактаб таълимига сармоя киритиш ва ўқитувчиларимизнинг жамиятдаги ҳурматини ошириш муҳимлигини давлатимиз раҳбари бир неча бор таъкидлаб ўтди ва тегишли топшириқлар берди. Шундан кейин ҳам жойларда халқ таълими тизими ходимларига тазйиқ ўтказиш ҳолатлари кузатилса, Ўзбекистон Республикаси Бош прокурорига бундай ҳолатларга жуда қатъий чора кўриш топширилди» — қайд этди Шерзод Шерматов.\nТаъкидланишича, барча даражадаги раҳбарлардан Президентнинг халқ таълими тизими ходимларини ўз функционал вазифаларидан бошқа ишларга жалб этмаслик бўйича топшириқларини сўзсиз ижросини таъминлашларини кутиб қолинади.\nХалқ таълими тизимининг 580 мингдан ортиқ вакиллари учун эса бу йиғилиш ўзига хос байрам бўлиши билан биргаликда, жуда катта масъулиятдир. Давлат раҳбари томонидан яқин 3-4 йил учун белгилаб берилган ушбу вазифаларни тўлақонли ва сифатли амалга ошириш учун соҳа мутахассислари бор куч ва имкониятларини сафарбар этиши зарур.\n«Ушбу вазифалар ижроси юзасидан яқин кунларда тегишли ҳужжатлар лойиҳалари тайёрланиб раҳбариятга киритилади», деди Халқ таълими вазири.\nўқитувчи халқ таълими Шерзод Шерматов прокуратура


АҚШ ҳарбий транспорт самолёти Кобулдан 640 қочқинни битта рейсда эвакуация қилди 26-09-2021, 21:13 | Zamin.uz\n14:23 / 17.08.2021\nАҚШ ҳарбий транспорт самолёти Кобулдан 640 қочқинни битта рейсда эвакуация қилди\nКобул аэропортидаги самолётга чиқишга ва мамлакатдан қочиб кетишга уринаётган афғонистонликлар\nАҚШ ҳарбий-ҳаво кучларига тегишли C-17 Globemaster III ҳарбий транспорт самолётида Кобул аэропортидан 640 га яқин афғонистонлик эвакуация қилинди. Defence One маълумотларига кўра, дастлаб шунча одамни бортга олиб чиқиш режалаштирилмаган эди, бироқ афғон гуруҳлари учиш майдонига бостириб кириб, самолётга ўзлари чиқиб олган. Шундан сўнг экипаж уларни куч билан тушириб юбормасликка, аксинча бортдаги ҳаммани олиб учишга қарор қилган.\nСамолёт афғонистонликларни Қатарга олиб келди.\nШошилинч эвакуация қилиш зарур бўлган кўплаб одамларни ташишда C-17 самолётидан тез-тез фойдаланилади. 2013 йилда C-17 Филиппинда тўфон таъсирида қолган рекорд миқдордаги йўловчиларни ташиган — ўшанда 670 киши фалокат зонасидан битта рейсда олиб чиқилган.\nҲозир Кобул аэропорти Афғонистонни тарк этиш мумкин бўлган ягона жой, аэропорт АҚШ ҳарбийлари назорати остида. Минглаб одамлар учиб кетишни хоҳлайди, 16 август куни эрталаб улар рейслардан бирортасига ўтириш учун учиш майдонига бостириб кирган ва ерда турган самолётларга осилиб чиқишга ҳаракат қилган. Ҳодиса оқибатида 7 киши ҳалок бўлган.\nАҚШ аэропортда тартибни тиклаб, учиш-қўниш йўлагини одамлардан тозалаш учун Кобулдан эвакуация рейсларини вақтинча тўхтатди. АҚШ Мудофаа вазирлигидаги манбага кўра, рейслар қачон тикланиши ҳақида ҳозирча ҳеч қандай маълумот йўқ.\nАҚШ Афғонистондаги элчихонасини 15 августдан эвакуация қила бошлаганди. Мамлакатда фақат дипломатик миссиянинг асосий ходимлари қолади. Америкалик фуқаролар билан бирга АҚШ ҳукумати билан ҳамкорлик қилган афғонларни эвакуация қилиш ҳам режалаштирилган. АҚШ миллий хавфсизлик бўйича маслаҳатчиси Жейк Салливанга кўра, афғонларнинг «ҳимоясиз» гуруҳларини ҳам Америка самолётлари олиб чиқиб кетади. “Замин” янгиликларини “Инстаграм”да кузатиб боринг\nЯнгиликлар » Дунё » АҚШ ҳарбий транспорт самолёти Кобулдан 640 қочқинни битта рейсда эвакуация қилди


Пикетчилар мақсадига ета олмади\nТурғунбек Коррупцияга қарши кураш халқаро куни муносабати билан Андижон вилояти прокуратураси олдида пикет ўтказмоқчи бўлган фуқаролар мақсадида ета олмади.\n“Ўтюраклар” клуби раҳбари Мўътабар Тожибоеванинг айтишича, Андижон туманилик айни пайтда ҳибсда сақланаётган тадбиркор Низомиддин Мирзааҳмедовнинг оила аъзолари клубга мурожаат этиб, ўзларининг конституциявий ҳуқуқларини ҳимоя қилишда амалий ёрдам кўрсатишни сўраган. Улар ҳуқуқ ҳимоячиларини пикетда кузатувчи сифатида иштирок этишга таклиф этган. Лекин пикетга қатнашиш истагида бўлган 30 га яқин фуқаро прокуратура олдига етиб кела олмаган.\nПикетга чиқмоқчи бўлган аёллардан бирининг сўзларига қараганда, улар манзилга етиб келиши билан ҳуқуқ-тартибот ходимлари томонидан ўраб олинган ва мажбуран машиналарга тиқилиб, келган жойларига қайтариб юборилган.\nУшбу пикетга халқаро ОАВ вакиллари, инсон ҳуқуқлари ҳимоячилари ҳам таклиф этилган эди. Прокуратура олдида ҳозир бўлган ҳуқуқ ҳимоячиларини эса вилоят прокурори Баҳодир Деҳқонов қабул қилди. У тадбиркор Н.Мирзааҳмедовнинг иши қонун доирасида ўрганиб чиқилиши, бу ҳақда ҳуқуқ ҳимоячиларига маълум қилинишини ваъда қилди.


Uber ҳайдовчисиз автомобилини синашни бошлади » Скачать музыку бесплатно новинки музыки 2016-2017\nUber ҳайдовчисиз автомобилини синашни бошлади\nКомментариев: 0 Просмотров: 217 Дата: 21-05-2016, 10:36 АҚШнинг Питтсбургида Ford Fusion асосида яратилган автоном автомобилни синаш ишлари бошланди. Uber ATC деб номланган прототипни синаш мобайнида компания мутахассислари автомобиль ҳолати ва имкониятларини диққат билан ўрганишади. Uber ATC бир қанча радарлар, лазерли сканерлар ва ўткир нигоҳли камералар билан жиҳозланган бўлиб, атроф-муҳитни аниқ-тиниқ “кўриб” боради. Машина ўзи тезланиш олади, тормозлайди, рули бурилади ва бошқа кўплаб юмушларни мустақил бажаради. Синаш ишлари давомида рулда ҳайдовчи ўтиради, ҳожат туғилса, ўзи бошқаришга киришади. Кўзда тутилмаган ҳолат юз берса, автомобиль клаксон сигналини бериб, бошқарувни ҳайдовчи измига топширади. Умумфойдаланиш йўлларида синаш автоном автомобиллар ривожи учун ўта аҳамиятли эканлигини Uber расмий ахборотида урғулаб ўтди. Компания автоном машиналар ЙТҲлар олдини олиб, миллионлаб инсонларнинг ҳаётини сақлаб қолади ҳамда жамият турмуш даражасини кўтарилишига сабаб бўлади, деб ҳисоблайди. Аввалроқ, Uber ўз хизмати эвазига АҚШ фуқаролари яқин келажакда шахсий автомобилларидан воз кечишини башорат қилган эди. - деб хабар бермоқда Carzone.uz нашри.


Араб тилини ўрганувчилар учун янги дастур\nРоссиялик дастурчилар томонидан Араб тили ва Қуръони каримни ўрганувчилар учун янги дастур тақдим этилди. Ушбу дастур рус ва инглиз тилида сўзлашувчиларга мўлжалланган бўлиб, у мустақил равишда араб алифбосини ўрганишда жуда қўл келади. Унда рус ва инглиз тилларида 40 дан ортиқ дарслар киритилган.\nДастурчиларнинг таъкидлашича, ушбу дастур МДҲда “Муаллими Соний (Иккинчи ўқитувчи)” номи билан машҳур бўлган китоб асосида тайёрланган. Дастурда кўплаб мисоллар, ҳарфларнинг талаффуз қилиниш қоидалари ва махражлари (чиқиш жойлари) юқори сифатли чизмалар билан тасвирланган.\nДругие материалы в этой категории: « Янги тадқиқот натижалари эълон қилинди\tТерактлар манфаатга қараб номланмоқда »


ИЛЛАТГА ҚАРШИ КУРАШИШ КУЧАЯДИ » Зарафшон Газетаси\nИЛЛАТГА ҚАРШИ КУРАШИШ КУЧАЯДИ Сиёсат\n28 ноябр 2017 12:30\nКоррупция мамлакат иқтисодиёти, халқ фаровонлигига жиддий зарар етказувчи салбий иллат ҳисобланади. Бу иллатга қарши дунёдаги барча давлатларда мунтазам кураш олиб борилмоқда.\n2017 йил 4 январдан Ўзбекистон Республикасининг "Коррупцияга қарши курашиш тўғрисида"ги қонуни кучга кирди. Мазкур Қонун коррупцияга қарши курашиш соҳасидаги ҳуқуқий муносабатларни тартибга солишда муҳим асос яратди. Бу давлат органлари, ташкилотлар ва фуқаролик жамияти институтлари томонидан амалга оширилаётган коррупцияга қарши чора-тадбирлар самарадорлигини оширишга хизмат қилади. Жамият ҳаётининг барча соҳаларида коррупциянинг намоён бўлишига йўл қўймаслик фуқароларнинг ҳуқуқий онги ва маданиятини юксалтириш орқали жамиятда коррупциянинг барча шаклларига нисбатан муросасиз муносабат қарор топади.\nАҳолининг ҳуқуқий онги ва маданиятини юксалтириш, жамиятда коррупцияга нисбатан муросасиз муносабатни шакллантириш коррупцияга қарши курашиш соҳасидаги давлат сиёсатининг асосий йўналиши ҳисобланади.\nҚонунда коррупцияга қарши курашувчи ваколатли органлар тизими келтирилган ва уларнинг бу жараёнда амалга оширадиган ишлари аниқлаштирилган. Мисол учун, Ўзбекистон Республикаси Бош прокуратураси ўз ваколатлари доирасида коррупцияга қарши курашиш соҳасидаги давлат дастурларини ва бошқа дастурларни ишлаб чиқиш ҳамда амлага оширишда иштирок этади. Коррупцияга қарши курашиш тўғрисидаги қонун ҳужжатларининг аниқ ва бир хилда ижро этилиши устидан назоратни амалга оширади. Коррупцияга қарши курашиш соҳасидаги тезкор-қидирув фаолиятини, суриштирувни, дастлабки терговни амалга оширади. Шунингдек, ҳуқуқбузарликлар профилактикасини амалга оширувчи органлар фаолиятини мувофиқлаштиради.\nҚонундаги эътиборли жиҳатлардан яна бири, коррупцияга қарши курашиш соҳасида фуқароларнинг ўзини ўзи бошқариш органлари, фуқаролик жамияти институтлари, оммавий ахборот воситалари ва фуқароларнинг иштирок этиш механизмлари белгиланганидир. Зеро, бу институтлар жамиятда жамоатчилик назоратининг қарор топиши, адолат мувозанатининг таъминланишида ўзига хос ўрин тутиб келмоқда. Уларнинг жамият ривожига салбий таъсир кўрсатувчи коррупция иллатига қарши курашишда иштирок этиши шу йўналишдаги фаолият самарадорлиги ошишига хизмат қилади.\nКоррупцияга оид ҳуқуқбузарлик содир этган шахслар суднинг қарорига кўра баъзи ҳуқуқлардан, шу жумладан, муайян лавозимларни эгаллаш ҳуқуқидан маҳрум этилиши мумкин. Юридик шахслар ҳам коррупцияга оид ҳуқуқбузарликларни содир этганлик учун қонунда белгиланган тартибда жавобгар бўлади.\nҳузуридаги олий ўқув курси тингловчиси.\nҲалолликда ибрат ҳар бир раҳбарнинг турмуш тарзига айлансин\nКоррупцияга қарши барча курашиши керак\nЭркинлиги ва очиқлиги таъминланади\nКоррупция - хавфли иллат


Қирғизлар сайловга тайёргарликни бошлади\n15 май 2021, Тошкент вақти: 04:51\nҚирғиз ҳукуматидаги сўнгги кадрлар алмашинуви ҳам маҳаллий кузатувчилар президент Қурмонбек Бакиевнинг навбатдаги президентлик сайловига тайёргарлиги сифатида баҳоламоқдалар.\nҚирғизистонда президентлик сайлови қачон ўтади - 2009 йилдами ёки 2010 йилда? Қирғиз парламентидаги социал-демократлар фракцияси ана шу саволни кун тартибига киритмоқда.\nГап шундаки, Қирғизистон эски конституциясига асосан сайланган президент Бакиевнинг муддати 2009 йил октябрида якунланади. 2007 йилда қабул қилинган янги конституцияга кўра эса, президент ваколати 2010 йилда битади.\nРасмий Бишкек президентлик сайлови қачон ўтказилиши юзасидан бирор-бир баёнот бергани йўқ. Шунинг учун ҳам қирғиз мухолифати сайловни шу йил ўтказиш талаби билан Конституциявий судга мурожаат қилмоқчи.\nҚирғиз парламентидаги Социал-демократлар фракциясининг асослашича, президент Қурмонбек Бакиев эски конституцияга биноан сайланган. Шунинг учун ҳам унинг ваколатлари 2009 йилда якунланиши ҳамда эски конституциянинг 44-моддасида белгилангани каби октябр ойининг сўнгги якшанбасида янги президентлик сайловлари ўтказилиши лозим.\n- Президентлик сайлови эски конституция асосида бўлиб ўтгани учун ҳисоб ана шу қонун доирасида олиниши лозим.\nМасалан, Россияда президентлик муддати олти йил қилиб белгиланди. Лекин Медведев президентликка сайланаётганда бу муддат 4 йил эди. Шунинг учун ҳам Медведевнинг 6 йил эмас, 4 йил президентлик қилиши айтилмоқда.\nҚирғизистон ҳам қонунни ҳурмат қилиш йўлидан бормоғи лозим, деди парламентдаги социал-демократлар фракцияси раҳбари Иса Ўмурқулов.\nҲозирча президент маъмурияти парламент депутатларининг бундай талабларига расман жавоб бергани йўқ. Бироқ кузатувчиларниг айтишларича, президент янги конституцияга асосан ўз ваколатларини ва ҳокимиятини мустаҳкамлаб олиш учун сайловни шу йил кузида ҳам ўтказиб юбориши мумкин.\nСиёсатшунос Табилди Акеров фикрича, сўнгги бир ҳафта ичида ҳукуматдаги ўндан ортиқ лавозимларга янги тайинловлар ўтказилгани ва мухолифатнинг бир қатор раҳбарларига нисбатан жиноят ишларининг очилгани президент маъмуриятининг сайловга қизғин тайёргарлик кўраётгани белгисидир.\n- Ҳокимият президентлик сайловларига олдиндан тайёргарликни бошлаб юборди ва жамиятдаги ўз назоратини кучайтириш мақсадида президентликка даъвогар асосий мухолифларни ўйиндан чиқараётир, деди Табилди Аскеров.\nСиёсатшунос Қубан Абдимен фикрича, мухолифат раҳбарлари Исмоил Исақов, Ўмурбек Текебаев, Аликбек Жекшенқуловларга нисбатан очилган жиноят ишлари уларнинг президентликка асосий даъвогар сифатида кўрилаётгани белгисидир.\n- Президентликка даъвогарлар ҳокимиятдагилар орасида ҳам анчагина. Уларнинг номлари газеталарда ҳам эълон қилинди.\nЛекин улар кейинги сайловда ҳам иштирок этадиган амалдаги президент йўлига тўсиқ бўлишга журъат қилолмайдилар. Шунинг учун ҳам асосий диққат мухолифатдаги даъвогарларни ўйиндан чиқаришга қаратилмоқда.\nМухолифатнинг деярли барча раҳбарлари президентликка даъвогар бўлишлари мумкин, деди Кубан Абдимен.\nБироқ айрим кузатувчилар фикрича, мухолифат номзодлари кейинги сайловда амалдаги президент билан беллаша олишга ожизлик қилади.\nШунинг учун ҳам мухолифат президентликдан кўра кўпроқ муваффақият билан амалга ошира олиши мумкин бўлган давлат сиёсий тизимини ўзгартириш, ҳукумат ва мухолифат ваколатларини мувофиқлаштириш йўлида кураш олиб боради.\n- Биз президентлик сайловида иштирок этишга кўп ҳам ишқибоз эмасмиз. Бизнинг асосий мақсадимиз амалдаги системани ўзгартиришга қаратилган. Системани ўзгартиришимиз керак, деди мухолифат лидерларидан бири Аликбек Жекшенқулов.\nҚирғиз мухолифати раҳбарларидан бири, собиқ бош вазир Алмазбек Атамбаев ҳам мухолифатни сиёсий системани ўзгартириш йўлидаги уринишларни сусайтирмасликка чақирди.\n- Токи давлатни оилавий бошқаришга имконият яратиб берувчи тизимдан қутилмас эканмиз, мамлакатда ижобий силжишлар бўлишига умид йўқ, деди Алмазбек Атамбаев қирғиз матбуотида қилган чиқишида.


Кокарбоксилаза лиофилизат – medu.uz – Дорилар ҳақида маълумотлар ўзбек тилида\nHome Йўриқномалар Кокарбоксилаза лиофилизат\nПрепаратнинг савдо номи: Кокарбоксилаза\nТаъсир қилувчи модда (ХПН): кокарбоксилаза\nДори шакли: вена ичига ва мушак ичига юбориш учун эритма тайёрлаш учун лиофилизат.\nФаол модда: кокарбоксилаза гидрохлориди – 50 мг;\nЁрдамчи моддалар: натрий карбонати – 8 мг.\nТаърифи: оқ рангли, ўзига хос хидли, лиофилизирланган кукун ёки қуруқ ғовак гигроскопик масса.\nФармакотерапевтик гуруҳи: метаболитик восита.\nАТХ коди: А11DA\nКокарбоксилаза – тиаминнинг (В1 витамини) коферменти, организмда фосфорланади ва моно-, ди- ва трифосфорли эфирларини ҳосил қилади, альфа-кетокислоталар, пируват кислотасини карбоксилланиши ва декарбоксилланишини катализловчи ферментлар таркибига киради. Эндоген кокарбоксилаза организмда экзоген тиаминдан фосфорланиш йўли билан ҳосил бўлади, бироқ кокарбоксилазанинг хусусиятлари тиаминнинг хусусиятларига тўлиқ мос келмайди ва уни В1 гипо- ва авитаминозини олдини олиш ва даволаш учун ишлатиш мумкин эмас. Кокарбоксилаза глюкозани ўзлаштирилишини, нерв тизими тўқималари трофикасини яхшилайди, юрак-қон томир тизимининг фаолиятини нормаллашишига ёрдам беради. Қонда сут ва пируват кислотаси даражасини камайтиради (ушбу кислоталарни миқдорини ошиши ацидоз ва ацидотик комага олиб келади).\nКокарбоксилаза жигар ва буйрак етишмовчилиги, диабетик прекома ва кома, диабетик кетоацидоз, сурункали юрак етишмовчилиги ва юрак ритмини бузилишларида, периферик невритларда мажмуавий даволаш таркибида буюрилади.\nБолаларга препарат худди шу кўрсатмалар бўйича буюрилади. Янги туғилган чақалоқларда шунингдек гипоксия ва ацидоз билан кечувчи ҳолатларни, шу жумладан янги туғилган чақалоқлар асфиксияси, гипоксик энцефалопатия, қон айланишини етишмовчилиги, пневмония, сепсисни мажмуавий даволашда қўлланади.\nКокарбоксилаза мушак ичига ёки вена ичига (оқим билан ёки томчилаб) юборилади.\nАмпуланинг ичидагиси (50 мг) бевосита юборишдан олдин 2 мл инъекция учун сувда эритилади. Вена ичига оқим билан юборилганда ҳажмни натрий хлоридининг 0,9% эритмаси ёки декстрозанинг (глюкоза) эритмасини қўшиш билан 10-20 мл гача, томчилаб юборилганида эса 200-400 мл гача етказилади.\nЮрак ритми бузилишларида: суткада 100-200 мг дан 15-30 кун давомида. Сурункали юрак етишмовчилигида: ангишвонагул препаратларини қўллашдан 2 соат олдин 50 мг дан суткада 2-3 марта.\nҚандли диабетда (кетоацидоз, кома) суткалик доза 100 мг ни ташкил қилади.\nЎткир буйрак ёки жигар етишмовчилигида вена ичига оқим билан 100-150 мг дан суткада 3 марта ёки томчилаб (дастлаб 5% декстроза (глюкоза) эритмасида эритиб) суткада 100-150 мг дан юборилади.\nПериферик невритларда мушак ичига суткада 50-100 мг дозада 1-1,5 ой давомида буюрилади.\nБолаларда мушак ичига, вена ичига (томчилаб ёки оқим билан) юборилади. Ҳолатининг оғирлик даражаси ва клиник симптомларга қараб, суткада 25 дан 50 мг гача буюрилади. Даволаш курси 3-7 кундан то 15-30 кунгача. Янги туғилган чақалоқларга вена ичига (секин) 1 кг тана вазнига 10 мг дан суткада бир марта юборилади.\nАллергик реакциялар (эшакеми, тери қичишиши) пайдо бўлиши мумкин; мушак ичига юборилганда – гиперемия, тери қичишиши, шиш (юборилган жойда) бўлиши мумкин.\nКокарбоксилаза юрак гликозидларининг кардиотоник таъсирини кучайтиради ва уларнинг ўзлаштирилишини яхшилайди.\nАҳамиятга эга эмас.\nҲомиладор аёлларда препаратнинг қўлланилиши хавфсизлиги ҳақидаги маълумотлар йўқ. Изланишларнинг етарли бўлмаганлиги оқибатида препаратни ҳомиладор ва эмизикли аёлларга буюриш мумкин эмас.\nПрепаратнинг транспорт воситаларини ва механизмларни бошқариш қобилиятига таъсири ўрганилмаган.\nВена ичига ва мушак ичига юбориш учун эритма тайёрлаш учун лиофилизат 50 мг дан ампулаларда.\n10 ампуладан қўллаш бўйича йўриқномаси, ампула пичоғи ёки ампула скарификатори билан бирга ўрамда ёки картон қутида.\nКомплектда препаратли 5 ампула 2 мл дан инъекция учун сувли 5 та ампула қўллаш йўриқномаси билан бирга, ампула пичоғи ёки ампула скарификатори билан бирга ўрамда ёки картон қутида.\nПрепарат 5 ампула 2 мл дан инъекция учун сув 5 та ампула алоҳида контур уяли ўрамларда. Препаратли 1 та контур уяли ўрам ва инъекция учун сув 1 та контур уяли ўрам қўллаш бўйича йўриқномаси, ампула пичоғи ёки ампула скарификатори билан бирга картон қутида.\nСиндириш халқаси ёки очиш учун нуқтаси бўлган ампулали ўрамга ампула пичоғи ёки ампула скарификатори жойланмайди.


Идентификация воситалари ёрдамида сигарета ва алкоголь маҳсулотларини маркировкалаш | NORMA.UZ\nАввал ёзганимиздек, 1 декабрдан идентификация воситалари ёрдамида маркировкаланадиган товарлар бўйича тажриба лойиҳа бошланади. Бу сигарета ва алкоголли маҳсулотларни маҳаллий ишлаб чиқарувчилар ва импорт қилувчилардан бошланади. Тажриба натижалари 2020 йил 30 июнга қадар ҳукуматга тақдим этилади.\nМаркировкалаш таомилига батафсил тўхтатиб ўтамиз.\nУшбу таомил маҳсулотларни маркировкалаш ва кузатиш ахборот тизими (кейинги ўринларда - ахборот тизими деб аталади) ёрдамида амалга оширилади. «Истиқболли технологияларни ривожлантириш маркази» МЧЖ (РФ) томонидан таъсис этилган «CRPT TURON» компанияси тизим оператори этиб тайинланади.\n«CRPT TURON» зиммасига ахборот тизимини ишлаб чиқиш, жорий этиш ва кузатиш, шунингдек унинг барча компонентларини созлаш вазифаси юкланди. Компания тадбиркорлик субъектларининг ҳудудида зарур маркировкалаш, сервер, телекоммуникация ва бошқа асбоб-ускуналарнинг бепул ўрнатилиши ҳамда созланишини, келгусида улар ахборот тизимига уланишини таъминлайди. Ушбу ускуна ДСҚнинг ягона ахборот-ресурсбазасига уланади. «CRPT TURON» фискал маълумотлар оператори функциясини ҳам бажариши мумкин.\nмаҳсулотнинг кодлари, GS1 - 128 штрих коди, шунингдек истеъмол идиш турига мувофиқ бўлган маҳсулот кодлари;\nқадоқлаш/истеъмол идиш тури.\nмаҳсулотлари реестрига киритилганда берилган маҳсулот кодлари;\nталаб қилинган маркировкалаш кодларнинг сони;\nқадоқ тури: истеъмол, гуруҳ, транспорт идиши.\nИмпорт қилувчи маҳсулотларни олиб киришда ишлаб чиқарувчи билан келишилган ҳолда DataMatrix кодини1 юқорида кўрсатилган тартибда тушириш ёки стикерни ёпиштириш йўли билан маркировкалаши мумкин. Шунингдек DataMatrix коди туширилган стикерларни божхона омборида эркин муомалага чиқариш божхона режимига жойлаштирилгунча мустақил ёпиштириши мумкин.\n DataMatrix — тўртбурчак ёки квадрат гуруҳга жойлаштирилган квадрат шаклида қўлланиладиган қора ва оқ элементлари ёки бир неча хил ёриқлик даражаларидаги элементларни ўзида намоён этган икки ўлчовли матрицали штрихли код. Матн ёки бошқа шаклдаги маълумотларни кодлаш учун мўлжалланган.\n«Электрон тижорат тўғрисида»ги қонун лойиҳаси – яна муҳокамада\n«Электрон тижорат тўғрисида»ги Қонунни янгиламоқчилар\nКафолатсиз маиший\tэлектротехника билан савдо қилганлик учун жазолашади


4 феврал куни Швеция пойтахти Стокҳолмда уяли телефонига қараб юриб кетаётган киши. [Жонатан Некстренд/AFP]\nАҚШнинг CrowdStrike киберхавфсизлик компанияси маълумотларига кўра, Хитойга алоқадор хакерлик гуруҳи бутун дунё бўйлаб телефон ёзувлари ва матнли хабарларни ўғирлаш учун мураккаб воситалардан фойдаланган ҳолда мобил телефон тармоқларини бузиб кирган.\nLightbasin номини олган хакерлик гуруҳи тахминан 2019 йилдан бери дунё бўйлаб камида 13 телекоммуникация компанияларини бузиб киргани ҳақидаги далиллар CrowdStrike томонидан аниқланган.\nОммага UNC1945 номи билан ҳам танилган Lightbasin камида 2016 йилдан бери фаолият юритиб келади, деб ёзади CrowdStrike 19 октябр куни ўз блогида.\nУшбу хакерлар гуруҳи «телекоммуникация протоколлари бўйича кенг билимларга эга» бўлиб, «мобил алоқа инфратузилмасидан мижозлар ҳақидаги ахборот ва қўнғироқлар метамаълумотлари каби ўта махсус маълумотларни олиш учун» мураккаб воситалардан фойдаланади.\nХитойнинг ҳақиқий номи ошкор қилинмаган Red Hacker Alliance хакерлик гуруҳининг «Шаҳзода» лақабли аъзоси Гуандун вилоятининг Дунгуан шаҳридаги офисида ўз компьютеридан фойдаланмоқда, 2020 йилнинг 4 августи. [Николас Асфури/AFP]\n23 феврал куни Шанхайда бўлиб ўтган Mobile World Congress кўргазмасида Huawei стенди олдига тўпланган одамлар. [Гектор Ретамал/AFP]\nCrowdStrike катта вице-президенти Адам Мейерснинг таъкидлашича, бу дастурлар муайян маълумотларни сездирмасдан ажратиб олиши мумкин. «Мен ҳеч қачон бундай даражадаги махсус яратилган воситаларни кўрмаганман», деб айтган у Рейтер агентлигига.\nҲужумларнинг Хитой режими билан боғлиқлигини кўрсатувчи далиллардан бири – уларда Пинйин транскрипцияси (Хитой тилидаги белгиларнинг фонетик версиялари), шунингдек, Хитой ҳукуматининг аввалги ҳужумларига ўхшаш усулларга асосланган криптографиядан фойдаланилган.\n«Пинйин артефактининг идентификация қилингани – бу воситани ишлаб чиққан шахснинг хитой тилини маълум даражада билишини кўрсатади», дейди CrowdStrike. У LigthBasin телекоммуникация секторини нишонга олишда давом этишини қўшимча қилган.\nБошқа компаниялар шу каби ҳужумларни текшира олишлари учун ҳужумларнинг техник тафсилотлари эълон қилинган.\nАҚШ Киберхавфсизлик ва инфратузилма хавфсизлиги агентлиги (CISA) Рейтерс агентлигига CrowdStrike ҳисоботидан хабардор эканлигини ва АҚШ алоқа компаниялари билан яқиндан ҳамкорлик қилишда давом этишини айтган.\n«Ушбу ҳисоботда катта ва кичик ташкилотлар дуч келаётган давомли киберхавфсизлик хатарлари ва мувофиқлаштирилган чоралар кўриш зарурияти акс этган», деди расмийлардан бири ўз вакили орқали.\nДавлат ҳомийлигидаги хакерлик амалиёти\nТелекоммуникация компаниялари кўпинча давлат ҳомийлиги ёки ҳимоясидаги хакерлик гуруҳлари, хусусан, Хитой, Россия ва Эрон ва бошқа мамлакатлардаги гуруҳларнинг нишонига айланади.\nСўнгги йилларда хакерлар трансмиллий фармацевтика гигантлари, университетлар ва тадқиқот лабораторияларини ҳам нишонга ола бошлаган.\n2020 йил июлда АҚШ расмийлари икки нафар хитойликнинг COVID-19 вакцинасига оид тадқиқот маълумотларини ўғирлашга урингани ва дунё бўйлаб юзлаб компанияларга хакерлик ҳужуми уюштирганликда айбланиши ортидан Хитой кибержиноятчилар учун «хавфсиз бошпана» бўлиб қолганини айтган эдилар.\n«Хитой ҳам шармандали тарзда кибержиноятчилар учун бошпана бўлиб хизмат қилаётган давлатлар – Россия, Эрон ва Шимолий Корея сафига қўшилди», деган эди ўшанда АҚШ бош прокурори ёрдамчиси Жон Демерс АҚШ адлия вазирлиги баёнотида.\nВазирликнинг маълум қилишича, икки гумондор сўнгги ўн йил давомида компьютер хакерлиги билан шуғулланиб келган.\n«Улар юқори технологик ишлаб чиқариш, тиббий жиҳозлар, фуқаролик ва саноат инжиниринги, бизнес, таълим, компьютер ўйинлари, қуёш энергияси, фармацевтика, мудофаа каби соҳаларни нишонга олганлар».\n«Сўнгги вақтларда айбланувчилар COVID-19 вакцинаси, тест олиш технологияси ва даволаш усулларини ишлаб чиқаётган қатор компанияларнинг заифликлари қидирганлар», дейилади ҳужжатда.\n2020 йил май ойида АҚШ Федерал тергов бюроси (ФТБ) ҳамда Киберхавфсизлик ва инфратузилма хавфсизлиги агентлиги (CISA) касалликни ўрганаётган ташкилотларни «Хитой халқ республикаси томонидан тармоқнинг нишонга олиниши ва бузилиши эҳтимоли» ҳақида огоҳлантирган эди.\nХитойда ишлаб чиқарилган уяли телефонлар ва кузатув камераларининг кенг тарқалгани ҳам алоҳида хавотирга сабаб бўлмоқда.\n22 сентябр куни Мамлакат миллий киберхавфсизлик маркази Европада сотилаётган Xiaomi Mi 10T 5G ва Huawei P40 5G моделларида «киберхавфсизлик хатарлари» топилгани ҳақида хабар берди.\nЕвропадаги энг машҳур Xiaomi смартфони ичига Хитой ва лотин ёзувидаги маълум қидирув сўзларини блокировка қила оладиган цензура воситаси ўрнатилгани аниқланди.\nАйни пайтда Қозоғистон хавфсизлик экспертлари мамлакатдаги «Ақлли шаҳар» лойиҳасида Хитойда ишлаб чиқарилган маҳсулотларнинг қўлланилганидан хавотир билдиришган. Бу лойиҳа ҳуқуқ-тартибот ва йўл ҳаракати қоидаларига риоя этилишини таъминлаш мақсадида шаҳар кўчаларида кузатув камералари ўрнатишни кўзда тутади.\nҚозоғистонда жорий қилинган видеокузатув тизимларига Хитой куч идораларининг кириши мумкинлиги ташвиш уйғотган.\nМасалан, Нур-Султондаги «Коркем Телеком»нинг техник ҳамкори – «Dahua Technology» Хитой компанияси ҳисобланади.\nХитойнинг кузатув камералари ва хавфсизлик ускуналарини ишлаб чиқарувчи яна бир компанияси – «Hikvision» эса Қозоғистонда 2015 йилдан бери фаолият кўрсатиб келади.\n«Катта оға» кузатуви\n« Фантастлар бундан тахминан 50-100 йил олдин огоҳлантирган ҳолат– «Катта оға» томонидан кузатиладиган тоталитар жамиятлар таърифи – аллақачон рўёбга чиқарилган», деди у. «Мен бу даҳшатли эртак биз учун ҳам ҳақиқатга айланишини мутлақо истамайман.»\nЎша йилнинг сентябр ойида Reuters агентлиги номи очиқланмаган разведка манбалари ва хавфсизлик мутахассисларига таяниб, Хитой ҳукуматига хизмат қилаётган хакерлар уйғурларнинг Марказий ва жануби-шарқий Осиёга саёҳатларини кузатиш учун бир нечта давлатлар, жумладан Қозоғистондаги телекоммуникация тармоқларига ҳужум уюштирганини хабар қилган эди.\n2020 йил декабрда тарқалган қатор хабарлардан куч тузилмаларининг Шинжон вилоятидаги мусулмон озчиликларни кузатиш, мониторинг қилиш ва ҳибсга олишда технологиялардан, жумладан юзни таниш дастуридан қандай фойдаланиши маълум бўлган.\nAlibaba техногиганти тарафидан ишлаб чиқилган юзни таниш дастурларидан бири ёрдамида сурат ва видеолар ичидан уйғурлар ва бошқа этник озчиликларнинг юзларини аниқлашда қандай қилиб фойдаланиш мумкинлиги аён бўлди, деб ёзган 16 декабр куни The New York Times ва IPVM кузатув саноати нашри.\nХитойнинг бошқа бир булутли провайдери Kingsoft Cloud ҳам ўз сайтида дастурий таъминот одамнинг юз тасвиридан фойдаланиб, унинг «уйғур» ёки «уйғур эмаслигини» аниқлаши мумкинлигини баён қилган, деб хабар беради The New York Times.\nБу ҳолатга изоҳ сўралганида иккала компания ҳам ўз веб-сайтларидан «уйғурлар» ва «озчиликларни аниқлаш» ҳақидаги маълумотларни зудлик билан ўчириб ташлаб, қонунбузарлик юз берганини рад этган.\nКенг жамоатчиликни кузатиб бориш ҳамда озчиликлар, намойишчилар ва давлатга таҳдид деб ҳисобланганларни таъқиб қилиш учун Пекин сунъий идрокка таянувчи кузатув тизимидан тобора кўпроқ фойдаланмоқда, дейди Human Rights Watch ташкилотининг Хитой бўйича катта илмий ходими Мая Ван.\nЦензура ва ташвиқот\nПекин ўзгача фикрни бўғиш ва ўз иддаосича ҳукуматга таҳдид соладиган сўз эркинлигини Интернетдан йўқотиш учун кузатувни цензура билан бирлаштирган.\nШу йили тахминан бир ҳафта давомида Хитойнинг материк қисмидаги ва бошқа хитойзабон фойдаланувчилар фақат таклифнома билан ишлайдиган Clubhouse аудиоиловасининг фильтрланмаган чатхоналарида «ҳақиқий» интернетдан чекловсиз фойдаланиш имкониятига эга бўлган эдилар.\nИлова цензорлар аралашуви билан ёпилгунига қадар, унда Хитойнинг Шинжондаги мусулмонларга нисбатан зулмлари, 1989 йилда Тянаньмэн майдонидаги намойишнинг бостирилиши ва тақиқдаги бошқа мавзуларни бемалол муҳокама қилиш мумкин эди.\nЦензура ва кузатув камлик қиладиган бўлса, Хитой расмийлари ижтимоий тармоқларни сохта хабарлар ва ташвиқот билан тўлдиради.\nШу йил ёзда Британияда жойлашган Ахборот барқарорлиги маркази (CIR) ижтимоий тармоқларда турли муҳим масалалар бўйича халқаро зеҳниятни ўзгартириш, хитойпараст нарративларни илгари суриш ва Хитой раҳбариятини танқид қилаётганларнинг даъволарига путур етказиш учун ишлатиладиган юзлаб сохта аккаунтлар тармоғини фош этган.\nУшбу ноқонуний тармоқ COVID-19 вируси, Шинжондаги инсон ҳуқуқларининг бузилиши, Гонконгдаги сиёсий норозиликлар, Афғонистон каби халқаро низолар, АҚШдаги қуролга оид қонунлар ва бошқа мавзуларни бузиб кўрсатишга ихтисослашган, деб хабар беради CIR 5 август куни.\nТармоқ томонидан илгари сурилган нарративлар Хитой коммунистик партияси (ХКП) вакилларининг аккаунтлари ва Хитой ОАВ контентига ўхшаш бўлган.


Алисон Гилл: “Ўзбекистон - андижонлик қочқинлар учун қопқон қўйди”\n26 июн 2022, Тошкент вақти: 07:21\nАҚШнинг Аризона штатидан қайтиб келган ўзбек қочқинлари сони олдин айтганимиздек 9 эмас балки 12 нафар экани айтилмоқда. Бу ҳақда шу ҳудудда яшовчи ишончли манба телефон орқали Озодлик радиоси мухбирига айтган.\nЎзини танитишни истамаган, Аризона штатида яшовчи андижонлик қочқиннинг айтишига кўра, уйга қайтиш имконияти ҳақидаги гап Ўзбекистондан келган.\nАризонадаги ўзбеклар уйларига телефон қилишганида, уларнинг қариндошлари, “уйга келаверинглар, сизларга ҳеч бир тазйиқ бўлмайди,” деб айтишган ва йўл кўрсатишган.\nЎзбекистондан кўрсатилган йўл ва кўрсатмалар бўйича Аризонадаги андижонлик қочқинлар Вашингтондаги Ўзбекистон элчихонасига боришган. Улар элчихона ходимларининг муносабати илиқ бўлганини таъкидлашади. Ими жимида уларга билет олиб бериб 2006 йил 13 июл куни Ўзбекистонга жўнатишади.\nУлар Ўзбекистонга етиб боришганларидан сўнг, Аризонадаги шерикларига яхши етиб келганликларини билдириб телефон қилишган.\nАндижон воқеаларини ўрганаëтган журналист Галима Буҳарбаеванинг айтишича, уйга кетиш ғояси қочқинлар орасида анчадан бери бор бўлган. Шунингдек бундан икки ҳафта олдин озодлик таҳририятига Германиялик қочқинлар номидан Ўзбекистон президентига йўлланган мактуб нусҳаси келганини ҳам бугун айтиш мавриди келди.\n"Ўзбекистон президентига мурожаатнома. Шу кунларда биз юртимизга қайтиш кайфиятида яшадик ва ҳозир ҳам шу ниятдамиз. Чунки ҳалқимиз ва раҳбарларимиз олдида юзимиз ëруғ бўлишига ишонамиз."\nБу шу йилнинг 27 июли куни германиялик қочқинлар томонидан ëзилган мактубдан иқтибос эди. Германиялик қочқинлардан бири Насрулло ака бу мактубдаги гаплар қалбининг тўридан чиққанини айтади.\n“Мен президентимизга ишонаман. Ўз сидқидил меҳнатим билан бу ишончга лойиқ бўлишга интиламан.”\nЧеҳиядаги қочқин мақомини олган Абдусалом ака ҳам бу гапларга қўшилади.\n"Кечиримли бўлиш яҳши-да. Одамдан ҳато ўтади.Биз ўтган ишга саловот дея ҳамма нарсани унутиб уйимизга кетиш ишқида ëнмоқдамиз".\nБиров сизга кафолат бердими деб сўраймиз Абдусалом акадан.\n"Ҳа энди – энг теппадаги одам кафолат берйаптику. Президент кафолат берганидан сўнг ишанамизда."\nАйни пайтда президентнинг қай тарзда АҚШ ва Европадаги андижонлик қочқинларга кафолат бергани ҳақида Абдусалом ака индамасликни маъқул кўрди.\nХалқаро Хюман Райтс Вотч ташкилоининг москвадаги вакили Алисон Гилл Каримов вадаларига ишониш ҳато бўлишини айтади.\n"Мен ўзбек ҳукуматининг андижонлик қочқинларни кечириш ҳақидаги ваъдаларига шубҳа билан қарайман. Нега десангиз 1999 йил феврал портлашларидан кейин ҳам Каримов кечириш ҳақида вада берган эди. Аммо уларнинг аксарияти қайтиб келиши биланоқ ëки бир оз ўтиб қамоққа олинди. Мен уларнинг судида қатнашганман¸ қариндош-туққанлари билан гаплашганман. Менимча Ўзбекистонга қайтиб келадиган андижонликларни иши ëмонлик билан тугаса керак деб ўйлайман".\nМана судда ҳукуматга қарши гувоҳлик берган Маҳбуба Зокирова га тегимади¸ балки қайтиб борган андижонликларни тинч қўйишар деб сўраймиз Инсон ҳуқуқлари фаоли Алисон Гиллдан:\n"Мен қайтиб борган андижонликлардан ўзбек режими қопқон сифатида фойдаланишади деб қўрқяпман. Уларга тегишмадику¸ деб шартта бошқа андижонликлар ҳам келиши учун қўйилган қопқон бу. Мен ватан соғинчи деган ҳис туйғуни теран англайман, аммо ўз ҳалқига ўқ отган бу ҳукуматга қандай қилиб ишониш мумкинлигини ақлимга сиғдира олмаяпман."\nХалқаро Хюман Райтс Вотч ташкилотининг москвадаги вакили Алисон Гилл фикрлари эди.\nАндижон воқеаларидан кейин германиядан бошпана топган Насруло ака эса ўзбек ҳалқининг отангни ўлдирганга онангни бер деган мақол мазмунида гапиради.\n"Бу мақолани мен ўйлаб топганим йўқ¸ бу ота-боболаримиздан қолган нақл. Мен мана шу нақл мазмунига қўшиламан."\nЭслатиб ўтамиз, ўтган пайшанба куни АҚШнинг Аризона штатида яшаëтган ўн икки нафар ўзбек қочқини Ўзбекистонга олиб кетилди. Расмий маълумот олиш учун қилган уринишларимиз бесамар бўлди. Айни пайтда Ўзбекистон бош прокуратурасининг 2005 йил июлида берган баëнотига эътибор қилсак.\n"Бош прокуратура шуни маълум қиладики, ғарб давлатлари босими ва жамаоатчилик ташкилотлари тасирида 439 нафар ўзбекистон фуқаролари қирғизистондан Руминияга олиб кетилди. Улар орасида қотиллар ва террорчилар бор."\nБош прокуратура матбуот котиби БМТнинг қочқинлар идорасини террорчиларга ҳомийлик қилган деб айблаган эди.


ЧЎРТАНСИФАТ ОҚҚАЙРОҚ (Aspiolucius esocinus)\n1(EN): Йўқ бўлиб кетаётган, локал тарқалган Туркистон эндемик реликт тури. ТМХИ Қизил рўйхатига киритилган [VU].\nАмударё ва Сирдарёнинг ўрта оқимлари ҳамда уларнинг ирмоқлари; Қашқадарё ва Зарафшоннинг қуйи қисмидаги сув ҳавзаларига ҳам ўтган. Ўзбекистондан ташқарида: Қозоғистон, Қирғизистон, Тожикистон, Туркманистон.\nДарёнинг чуқурлиги 2-3 м, туби қумли ва тошлоқ жойлари. Лойқа оқар сувларда, камдан-кам ҳолларда турғун сувларда яшайди.\nИлгари ҳамма яшаш жойларида кўп бўлган, кейинги ўн йиллар давомида кескин камайиб кетди.\nЙиртқич дарё балиғи. 6-7 ёшда жинсий вояга етади. Урчиши – февраль март ойларида. Серпуштлиги – 22-190 минг увулдириқ атрофида. Балиқлар билан озиқланади.\nДарёлар оқимининг сунъий тартибланиши натижасида табиий сув режимининг ўзгариши, сувнинг ифлосланиши, кўпайиш шароитларининг ёмонлашуви, браконьерлик.\nОвлаш тақиқланган. Қизилқум ва Сурхон қўриқхоналарида муҳофаза остига олинган. Турни кўпайтиришни ташкил қилиш, яшаш жойларида махсус муҳофаза тартибини жорий қилиш лозим.


«Аҳмадбойнинг синглиси» ҳаммани чув туширди | Ўзбекистон ва жахон янгиликлари\n«Аҳмадбойнинг синглиси» ҳаммани чув туширди\nЖамият 1 март 14:28 1 206\nАввалроқ, «Аҳмадбой» билан боғлиқ йирик молиявий пирамида шаклидаги фирибгарлик ортида анчагина машмашалар содир бўлганди. Айбдорлар тегишли жазосини олганди. Аммо бу билан фирибгарлик жинояти ва унга чув тушаётганлар камайгани йўқ. Айниқса, сўнгги пайтларда фирибгарлик хотин-қизлар ўртасида кўпайгани ачинарли. Самарқанд вилояти Пайариқ туманидаги «Қумчуқ» маҳалласида содир этилган йирик фирибгарлик жинояти ҳам шулар жумласидан.\nЭрта тонгдан онасини қўмсаб йиғлаётган 3 ёшли неварасини овутолмай, Мастура ая (исм-фамилиялар ўзгартирилган) ҳам ўзини йиғидан тутиб туролмади. Қариган чоғида ҳаловати йўқолди. Устига-устак, куни кеча катта невараси мактабдан йиғлаб қайтди. «Сенинг онанг ҳамманинг пулини алдаб олиб қўйган», дея синфдошлари ажратиб қўйганмиш. Маҳалладагилар ҳам қизи Барнога «Аҳмадбойнинг синглиси» деб лақаб қўйиб олишган. Барно айни фарзандларига керак бўлган пайтда умрини панжара ортида ўтказаётгани Мастура аянинг қаддини букиб қўйди. Қизининг қилмишларидан сўнг онахон кўчага ҳам чиқолмай қолди…\n…Бир пайтлар Барно ҳам барча қатори рисоладагидек оила қурган эди. Уйи яқинидаги коллеж кутубхонасида кутубхоначи бўлиб ишларди. Кетма-кет уч фарзандли бўлди. «Рўзғор — ғор», деганларидек, бора-бора эрининг топиш-тутишидан кўнгли тўлмади. Ўйлай-ўйлай, ўзини савдо-сотиққа урди. Дўкон очиб, аёллар либосларини сота бошлади. Ҳар бир ишнинг қийинчилиги бўлгани каби савдонинг ҳам ўзига хос машаққатлари борлигини англади. Шундан сўнг тезда бойиб кетиш йўлларини қидира бошлади. Турли режалар миясида чарх уриб айланарди.\n«Минг долларни икки минг қилиб бераман…»\n— Агарда минг доллар берсангиз, икки ойда икки минг доллар қилиб қайтараман, — деди Барно. — Яна кўп маблағ учун алоҳида «бонус»лар ҳам бор.\nАммо овсинлар ҳар қанча уринмасин, Барнони топишолмади. Уйига борса — уйида, дўконига келса — дўконида йўқ эди. Хуллас, битта оила, яъни уч ака-ука ва хотинлари 90 минг АҚШ долларига чув тушишганини кеч англашди. Бу пайтда Барно ишлари ўзи кутмагандан-да юришиб кетганидан сармаст эди. Ўйлаб ўтирмасдан ким пул берса, олаверди. Аммо «кўза кунда эмас, кунида синади», деганларидек, кўп ўтмай, «пулимни қайтариб бер», дея эшигини тақиллатиб келадиганлар кўпайди…\n«Маҳаллага қилинган шикоят орқали билдик»\n— Барнонинг қилмишларидан йиғинга шикоят қилиб келган аёл орқали хабар топдик, — дейди «Қумчуқ» маҳалласининг хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассиси Нигора Муродиллаева. — Маълум бўлишича, Барно у аёлга арзон нархда ер-участка олиб бераман деган. Аёл бор пулини унинг қўлига топширган. Участкадан дарак бўлавермагач, пулини олишга борса, Барно тан олмабди. Маҳалла раиси, профилактика инспектори билан бирга бордик. Маълум бўлишича, Барно кўпчиликнинг пулини алдов йўли билан олишга улгурган экан. Пулини ололмаган аёл жанжаллашиб, унинг уйидаги баъзи жиҳозларни олиб кетди. Барно билан юзма-юз гаплашганимизда: «ўзим ҳам бир кишига алданиб қолдим», деди. Ортиқча гапирмади. Ҳозирда у жазо муддатини ўтамоқда. Болаларига онаси қараб турибди. Турмуш ўртоғи фарзандларидан тез-тез келиб хабар олади.\nАчинарлиси, Барнонинг турмуш ўртоғи ва отаси ҳам доимо савдо ишларига ёрдамлашиб келишган. Аммо улар ҳам аёлнинг фирибгарлик қилаётганидан бехабар қолганини айтишмоқда. Аслида ҳар қандай эркак аёлининг нима қилаётганидан хабардор бўлиши кундек равшан-ку. Аёл шунча пулни олсаю, ёнидаги умр йўлдоши бехабар қолиши ҳақиқатдан йироқ. Ёки отани ўз қизининг босаётган қадами наҳотки ўйлантирмаган бўлса?!\nМақолани тайёрлаётган пайтимиз Барнонинг жазони ижро этиш муассасасида кўзи ёригани ҳақида эшитдик. У ўғил фарзандли бўлибди. Ачинарлиси, туғилган гўдак улғайгач, келажакда ўзининг панжара ортида дунёга келганини эшитса, қай аҳволга тушиши ҳақида Барно ҳеч ўйлаб кўрганмикан? «Халқимизда бировнинг ҳақи буюрмайди» деган нақл бежизга айтилмаган. Шунча алдов билан олинган пуллар унга насиб этармикан?


Forbes: Ўзбекистон – Хитой қураётган янги ипак йўлидаги яширин жавоҳир - Халқ сўзи\n17:57 18 Сентябр 2019 Жамият\n“Ўзбекистон – Хитой тиклаётган янги ипак йўлидаги яширин жавоҳир” сарлавҳали мақолада муаллиф, Ўзбекистон Буюк ипак йўлида жойлашган қадимий шаҳарлари Тошкент ва Самарқанд билан машҳурлигига диққат қаратган.\n“Бир-бири билан 344 километрлик тезюрар поезд йўли билан боғланган бу шаҳарлар АҚШ-Хитой савдо уруши авж олаётган бир пайтда жаҳон савдосида муҳим ўрин тутади”, – деб таъкидланган нашрда.\nҲозир Тошкентда 1,7 млрд. долларлик халқаро бизнес ва молиявий хаб барпо этилмоқда. Лойиҳа саноат парки, 8та бизнес-марказ, йирик савдо мажмуаси, ресторанлар ва маданий марказ, шунингдек, 70 гектар майдондаги тураржой мажмуаларини ўз ичига олади, дея маълумот берилган Forbes мақоласида.\nМуаллиф Райнер Майкл Прайсснинг фикрича, Ўзбекистон Шавкат Мирзиёев бошчилигида жаҳоннинг энг тез ўсаётган иқтисодиётларидан бири бўлиб турибди.\n“Бор-йўғи икки йилдан кўпроқ вақт ичида мамлакат ижтимоий-иқтисодий ёпиқликдан эркин бозор иқтисодиётига ўтди. Мирзиёев валюта айирбошлаш курсини эркин оқимга ўтказди, молиявий эгалик ҳуқуқини мустаҳкамлади, стратегик аҳамиятга эга бўлмаган бизнес турларидаги давлат улушини сотиш орқали хусусийлаштириш ташаббусини билдирди.\nБу ислоҳотлар ортидан, мамлакат ҳукумати маълумотларига кўра, Ўзбекистонда туристлар оқими 2018 йилга қараганда 2 баравардан кўпроққа, тўғридан-тўғри хорижий инвестиция миқдори эса 2019 йилнинг биринчи ярмида бир йил олдингига нисбатан 4 бараварга ошган”, деб ёзган халқаро нашр.\nҚайд этилишича, Ғарб давлатларининг катта қисми қарзга ботган бир пайтда Ўзбекистоннинг ташқи қарзи ЯИМнинг 19,8 фоизини ташкил қилади. Февраль ойида мамлакатнинг илк халқаро суверен облигациялари қиймати 1 миллиард долларни ташкил қилди. 10 йил муддатга 5,375 фоиздан жойлаштирилган евробондлар нархи ҳозир 110 долларга тенг, уларнинг даромадлилиги 4 фоизга тушган. Standart & Poors ва Fitch Ratings агентликлари рейтингларида Ўзбекистон – Боливия, Бразилия ва Бангладеш каби – ўрта инвестицион даражадан уч поғона пастда, яъни BB- категориясида қайд этилган.\nАммо фахрий инвестор Марк Мобиуснинг сўзларига кўра, халқаро молия менежерларида Ўзбекистоннинг кредит рейтингига нисбатан тобора ижобий фикр уйғонмоқда. Мамлакат инвесторлар учун жозибали эканига сабаблардан яна бири эса у ерда газ, олтин ва бошқа металлар каби табиий бойликлар кўплигидир, дейди у. Ўзбекистон, шунингдек, пахта экспорти бўйича жаҳоннинг етакчи давлатларидан бири саналади.\n“Ҳозир Ўзбекистоннинг маҳаллий тадбиркорлари бизнес учун капиталга катта эҳтиёж сезмоқда, бироқ ички капитал бозори уларнинг бу эҳтиёжини тўла қондиришга қодир эмас”, дейди инвестицион фаолиятга доир консультатив хизматлар кўрсатувчи Daruma Сapital компанияси бошқарув ҳамкори Ёдгор Ғофуров.\nУнинг айтишича, банк секторидаги бошқарув тизимининг консервативлиги ва маҳаллий кредит ставкалари юқорилиги (Марказий банк қайта молиялаш ставкасини 16 фоиз этиб белгилаган) сабаб компаниялар ички бозордан кредит олишни исташмаяпти. Бу эса Ўзбекистон каби тез ўсиб бораётган бозорларни эгаллашга тайёр хорижлик инвесторлар учун катта имкониятлар эшигини очмоқда.\nЎзбекистонда айниқса банк сектори халқаро инвесторлар учун катта имконият бўла олади. Аҳолининг аксарият қисми аввалбошдан банк хизматларидан деярли фойдаланмайди. Айрим экспертларнинг баҳолашларича, бор-йўғи 5 фоиз аҳоли банкда ўз ҳисоб-рақамига эга, кўпчилик ҳамон ўз жамғармаларини нақд пул кўринишида сақламоқда. Бу ҳолат, янги ҳукумат маошлар банк ҳисоб-рақамлари орқали тўланиши бўйича қонунчиликка ўзгартириш киритаётганини инобатга олсак, тез орада ўзгаради.\nЎзбекистон иқтисодиёти 2018 йилда 6 фоизга ўсди. Халқаро Валюта Жамғармаси прогнозларига кўра, кейинги бир неча йил давомида бу ўсиш ҳатто 8 фоизни ҳам ташкил этиб бориши мумкин. 33 миллион аҳолининг 64 фоизини ёшлар, яъни 35 ёшга тўлмаганлар ташкил этишини ҳисобга олсак, Ўзбекистонда ҳали ўсиш учун потенциал юқори.\nҲозир Ўзбекистонда ЯИМ аҳоли жон бошига 1500 долларга тўғри келади ва бу – Марказий Осиёдаги энг паст кўрсаткичдир. Аҳолиси Ўзбекистонникидан беш баравар кам ва табиий ресурслари йўқ Грузияда эса бу кўрсаткич 4500 долларга тенг. Нефть захираларига бой Қозоғистонда эса ЯИМ киши бошига 9000 долларни ташкил қилади.\nЎзбекистон Қирғистон, Қозоғистон, Тожикистон, Туркманистон, ва Афғонистон билан чегарада жойлашгани билан бутун Марказий Осиёга трамплин вазифасини ҳам ўтайди. Мамлакатнинг стратегик жойлашуви уни Хитойнинг “Бир макон, бир йўл” ташаббусида муҳим боғловчи бўғинга айлантирган.\nАйни пайтда Ўзбекистон ҳукумати мамлакатни ўта тезлик билан саноатлаштирмоқда. Бу жараёнда Жанубий Корея ва Хитой автомобиль ишлаб чиқарувчилари Ўзбекистонда анъанавий автомобиллар ва электромобиллар ишлаб чиқаришга жалб этилмоқда. Декабрь ойида мамлакат жанубидаги Қашқадарёда синтетик ишлаб чиқаришни ташкил қилиш учун Хитой, Корея, Япония ва Россиядан 2,3 миллиард долларлик инвестиция жалб қилинган.\n“Кўпинча жиддий эътибордан четда қолиб, яхши ўрганилмаган бўлса-да, Ўзбекистон акциялари сармоядорларга юқори инвестицион муҳит ва жиддий ички бозорни тақдим эта олади”, дейди “Asia Frontier Capital” Ўзбекистон фонди ахборот хизмати бошлиғи Скотт Ошерофф. Унинг таъкидлашича, Тошкент фонд биржасида кўплаб компаниялар 5 баравардан камроқ P/E даражасида савдо қилишмоқда ва дивиденддан 25 фоизгача даромад таклиф қилишяпти.\nХорижий инвесторлар Ўзбекистонда қулай муҳитни танлаб олишлари учун бироз вақт керак бўлмоқда холос, деб қўшимча қилган Ошерофф.


09:52 / 20.09.2017\nЎзбекистон Республикаси Иқтисодиёт вазирлиги томонидан мамлакатга олиб кириладиган акциз тўланадиган товарларга импорт божлари ва акциз солиғи ставкаларини қайта кўриб чиқиш тўғрисидаги қарор лойиҳаси тайёрланди. Янги тарифлар 1 октябрдан кучга кириши мўлжалланган.\nЛойиҳада йирик ва кичик қорамол, йирик қорамол гўшти, балиқ маҳсулотлари, сут, картошка, ёрма, ун ва бошқа маҳсулотларга импорт божини бекор қилиш таклиф этилган. Шунингдек, кўп позициялар бўйича божларни ҳамда бир қатор товарларга акциз солиғини камайтириш таклиф этилмоқда.\nТарифларни қайта кўриб чиқиш пул-кредит сиёсатини эркинлаштириш шароитида аҳоли истеъмол талабини қондириш ва ички бозорда нархлар ўсишининг олдини олиш, шунингдек, маҳаллий ишлаб чиқарувчиларга зарур ускуналар ва таркибий қисмларни, хом-ашёларни импорт қилиш учун қулай шарт-шароитларни яратишга қаратилган.\nимпорт товар божлар\nОзиқ-овқат импортёрларига тақдим этилган имтиёзлар бекор қилинади


17:24 / 06.07.2017\n1995 йилда Германияда конвейрдан чиққан 27 нусхадан биринчиси ҳисобланган Pullman Sonderschutz ноёб зирҳли лимузини Россияда сотувга қўйилди. 1995-2013 йилларда у Россиянинг биринчи рақамли шахсларини ташиган ва Махсус мақсадли гараж (ММГ)да сақланган. Номини ошкор қилишни истамаган автомобиль эгаси, ретро-машиналар коллекционери вакили «Газета.Ru»га шу ҳақида маълумот берди.\nАвтомобиль Mercedes-Benz W140 — S-тоифали флагман моделлар серияси базасида қурилган. 33 837 миллион рубль сўралаётган кўк рангли, чарм салонли энг биринчи нусха 6 литрли мотор ва автоматик узатиш коробкаси билан таъминланган. Шунингдек автомобилда антиблок тизими (ABS) ва уч зонали иқлим назорати бор.\n"Бу автомобиль 1995 йилда қурилган - энг биринчи нусхаси ўша йилнинг сентябрида Франкфуртдаги автосалонда Mercedes стендида намойиш қилинган. Шундан сўнг унга Германиянинг ўша пайтлаги канцлери Ҳельмут Колнинг назари тушган, - дейди автомобиль эгаси вакили. - Бироқ қандайдир сабабларга кўра, у эксклюзив версиядан воз кечиб, оддийсини танлаган, Pullman Sonderschutz'ни эса ўша вақтлар Россия президенти бўлган Борис Ельцинга тақдим этган. Шу тариқа Pullman Sonderschutz ММГга келади. Кейинроқ бу ерга иккинчи, захира версияси ҳам келтирилган".\nЕльцин 12 йил давомида - 1995 йил охиридан 2007 йилгача (умрининг охирига қадар) Pullman Sonderschutz'дан фойдаланган.\nШу пайтгача автомобиль ММГ балансида бўлган ва унга ўша ерда хизмат кўрсатилган, шу боис унинг техник ҳолати ва салоннинг ҳолати деярли мукаммал деса ҳам бўлади.\nҲукумат тепасига Владимир Путин келгач, илк Pullman Sonderschutz "мерос" сифатида унга ўтди. Бундан ташқари, ундан Дмитрий Медведев ҳам фойдаланган.\nПутин ва Медведев тахминан 2013-2014 йилларга қадар шу лимузинда ҳаракатланишган, шундан сўнг автомобиль "Росимущество" томонидан расмий савдоларда сотилган.\nРоссия мудофаа вазири Суриядаги амалиёт якунига етиб қолганини маълум қилди\nРоссия ҳукумати президентлик сайловларига тайёргарлик бошланганини эълон қилди\nNASA Россия ва Қозоғистон чегарасига иккита метеорит тушиши мумкинлигини маълум қилди\nРоссиянинг Биринчи канали бошловчиси кўрсатув меҳмонига «ҳужум қилди»\nЕЧЛ. "Рома" "Челси"га 3та гол урди, "Олимпиакос" 10 киши қолган "Барселона"дан енгилди\nҲудудларда ёшлар тадбиркорлиги кластерлари тузилади\nСолиқ инспекторлари тўлов терминаллари билан таъминланади\nСамарқанд шаҳри куни кўҳна шаҳарда кенг нишонланди (фото)


Қозоғистон «Росатом» билан АЭС қуриш бўйича музокара бошлади - Bugun.uz\nҚозоғистон «Росатом» билан АЭС қуриш бўйича музокара бошлади\n13:18 | 27-12-2021\nНур-Султон «Росатом» билан Қозоғистонда атом электр станциясини қуриш борасида музокара бошлади. Бу ҳақда Қозоғистон стратегик режалаштириш ва ислоҳотлар агентлиги раҳбари Қайрат Келимбетов «Коммерсант»га берган интервьюсида айтиб ўтди.\nУнинг таъкидлашича, ҳозирги асосий тенденциялардан бири декарбонизация ҳисобланади. «Бу энергия моделидан янги ҳолатга ўтиш бўлиб, бизда кўмир энергетикаси 70 фоизни ташкил қилади», — дейди Келимбетов.\nТаъкидланишича, Қозоғистон 2060 йилга бориб углерод бўйича нейтрал бўлишни, 2030 йилгача эса карбонат ангидрид чиқиндилари ҳажмини 15 фоизга камайтиришни режалаштирмоқда.\n«Бунинг учун қуёш ва шамол энергиясига инвестицияларни жалб қилиш зарур. Қаергадир газ керак, шу боис ‘Газпромʼ билан ҳамкорлик қилмоқдамиз, лекин, катта эҳтимол билан, Қозоғистон атом электр станциясини қуради. Биз аллақачон, жумладан, ‘Росатомʼ билан музокаралар олиб бормоқдамиз», — дейди Келимбетов.\nАгентлик раҳбарининг қўшимча қилишича, Қозоғистон учун декарбонизация нафақат кўмирдан узоқлашиш, балки у нефть ва газдан пул ишлаб топган эски энергетика моделидан маълум бир иқтисодий моделга ўтиш ҳамдир.\nАввалроқ Россия Қозоғистонда АЭС қуришга тайёр экани маълум қилинганди. Шунингдек, Қозоғистонда АЭС қурилишига қарши петиция бошланганди.


Гиёҳвандлик савдоси билан шуғулланган адвокат қўлга олинди Bo'limi: Новости Мира\n5 Самарқанд вилояти ҳуқуқни муҳофаза қилувчи органлари томониданадвокат Ш.Эшбековнинг гиёҳвандлик воситаларини қонунга хилоф равишда ўтказиш каби жиноий фаолиятига барҳамберилди. Жумладан, ўтказилган тезкор тадбир давомида гиёҳвандлик воситаларинисотишни ўзига касб қилиб олган Ш.Эшбеков жиноий шериги Г.Бовшиков билан 89,5 грамм “гашиш” гиёҳвандликвоситасини 800 АҚШ долларига сотган вақтда ушланган. Тергов давомида Ш.Эшбековнинг адвокат бўлиб фаолиятюритиши аниқланган. Бу ҳақда Ўзбекистон республикаси Бош прокуратураси хабар беради.\nШунингдек, адвокатнинг хизмат хонасидан 236,24 грамм “гашиш” гиёҳвандлик воситаси ашёвий далилсифатида олинган.\nВилоят прокуратураси томонидан қўзғатилган жиноят ишинингтергов натижасига кўра, суд ҳукми билан Ш.Эшбеков ва Г.Бовшиков Ўзбекистон Республикаси ЖКнинг 273-моддаси5-қисми билан айбдор деб топилиб, озодликдан маҳрум қилиш жазоси тайинланди.Манба:www.darakchi.uz Barcha izohlar: 0


Медал ўз эгасининг авлодларини қидирмоқда - 28.04.2016, Sputnik Ўзбекистон\nБелоруссиялик қидирувчилар уч йилдан бери Ўзбекистонлик разведкачи оила аъзоларини қидирмоқда. Унга тегишли бўлган “Жасорат учун” медали Брест яқинида... 28.04.2016, Sputnik Ўзбекистон\n15:36 28.04.2016 (янгиланди: 15:39 28.04.2016)\n© © Sputnik/ Вера ДашкевичАнвар Сафаровнинг "жасорат учун" медали\n© © Sputnik/ Вера Дашкевич\nБелоруссиялик қидирувчилар уч йилдан бери Ўзбекистонлик разведкачи оила аъзоларини қидирмоқда. Унга тегишли бўлган “Жасорат учун” медали Брест яқинида топилган.\nТОШКЕНТ, 28 апр — Sputnik. Белоруссиянинг Брест шаҳрилик қидирувчилар “Буюк ғалаба бирдамлик билан топилган”форуми давомида Ўзбекистонлик изтопарлар билан алоқа ўрнатмоқчи, деди “Қайтарилган исмлар” отряди раҳбари Петр Пицко.\n“Қидирувнинг асосий қисми расмий давлат органлари орқали эмас, ташаббускорлар ёрдами билан ўтказилади, деди Пицко.\nПицко Ўзбекистонлик қидирувчиларги разведкача Анвар Сафаров ҳақида сўзлаб бермоқчи. Маълум бўлишича, Сафаров ушбу мукофотини Одесса учун бўлган жангларда олган. Одессада у ярадор бўлган ва госпиталга ётқизилган ва ўша ерда вафот этган. Унинг исми Одессадаги ёдгорликда ёзилган.\nСафаровнинг медали бўлса у хизмат қилган ҳарбий қисмига юборилган. Сафаров касалхонада ётган вақтида унинг ҳарбий қисми Брест остонасига юборилган. 1944 йил 28 июлда Сафаров хизмат қилган қисм Брестни озод қилишда қатнашган. Айни шу вақтда штаб бомбардимон қилинган ва қаҳрамоннинг медали йўқолиб қолган бўлиши мумкин, — дейди Пицко.\nИзтопарлар Тошкентда Анвар Сафаровнинг қариндошларини қидириб топиша олмаган. Ўзбекистон ҳарбий қўмитасига юборилган сўров ҳам натижа бермади. Энди изтопарлар ўзларининг Тошкентдаги ҳамфикрларидан умид қилмоқда.\n“Буюк ғалаба бирдамлик билан топилган”халқаро форумиМинскда бўлиб ўтади. Унда Россия, МДҲ давлатлари, Болтиқ давлатлари ва Грузиядан изтопарлар қатнашмоқда. Қатнашчилар орасида Уруш ветеранлари, тарихчи олимлар, сиёсатчилар, давлат расмий ҳукумати вакиллари ва ёшлар қидирув ташкилотлари аъзолари бор.


Мавзу бўйича янгиликлар сайловлар\n19:07 21 Январ 2021\nПрезидент сайловлари халқаро тамойиллар асосида ўтиши керак – Мирзиёев\nЎзбекистонда 2021 йилда президент сайлови бўлиб ўтади. Президент МСК бу катта сиёсий воқеа халқаро демократик тамойиллар асосида, юксак савияда ташкил этилишига алоҳида эътибор қаратиши лозимлигини таъкидлади.\nАввалроқ республикачиларнинг сенатдаги етакчиси Митч Макконнелл президент сайловларида Жо Байден ғалабасини тан олган эди.\nЭрон ташқи ишлар вазири қўшниларни Дональд Трамп АҚШ президенти лавозимидан кетгандан кейин ҳамкорлик қилишга чақирди.\nҚирғизистон парламент спикери истеъфога чиқди: у президентликка даъвогарлик қилмоқчи\nҚирғизистон парламент спикери Канат Исаев давлат раҳбари лавозими учун курашиш мақсадида истеъфога чиқишини маълум қилди.\nҚирғизистон президенти лавозимига аллақачон беш киши даъвогарлик қилмоқда\nҚирғизистон Марказий сайлов комиссиясига тўрт киши ўз номзодини илгари суриш тўғрисидаги ариза билан мурожаат қилди. Аввалроқ президент в.б. Жапаров ҳам сайловларда иштирок этмоқчи эканини маълум қилганди.


Тожикистонда Россияга авиачипталар нарҳи бироз тушди\nТожикистон фуқаро авиацияси агентлиги Россиянинг тўртта авиакомпанияси Тожикистондан Россияга чартер рейслари учун авиачипта нархларини пасайтиргани ҳақида хабар берди. Энди агентлик маълумотларига кўра авиачипталар нархи 8 500 сомонийдан (752 доллар) ошмайди.\nАввалроқ Россияга учишни хоҳловчилар чартер рейсларига авиачипталар 10 мингдан 17 минг сомонийгача нархларда сотилаётганидан норозилигини билдирган эди.\nНархлар бироз пасайган, аммо чипталарни олиш деярли мумкин эмас, — дейди Вахдат шаҳрида истиқомат қилувчи Аслам Назиров. «Авиачипталар билан боғлиқ вазият мураккаб. Чиптахоналар ҳозирда чартер чипталари нархи 8 500 сомонийдан ошмаслигини айтмоқда. Аммо бу миқдорга ҳам 19 майдан олдин авиачипта сотиб олишнинг иложи йўқ», — деди суҳбатдошимиз.\nФайзобод вилоятида яшовчи Шохин Аҳмадов икки ҳафтадан бери керакли рейсга чипта сотиб ололмаяпти. «Чиптахона барча чипталар 1 июлга қадар сотилганлигини айтди. Мен банкдан кредит олишим керак эди, мен пулнинг бир қисмини Душанбега олиб борадиган йўлга сарфладим», дейди у.\n22 апрель куни Тожикистон фуқаро авиацияси агентлиги Россия авиакомпанияларидан икки кун ичида авиачипта нархини пасайтиришни талаб қилди. Авиация маъмурлари, акс ҳолда улар томонидан чартер рейсларини амалга ошириш бўйича тегишли чораларни кўришларини айтдилар.\n27 апрель куни Фуқаро авиацияси агентлиги Озоди радиосига Урал авиакомпаниялари, UTair, Сибир ва Шимолий шамол авиакомпаниялари Тожикистон авиацияси маъмурларининг талабига жавобан чартер рейслари учун авиачипта нархларини пасайтирганини айтди. “Азия-Плюс” АА Фуқаро авиацияси агентлиги раҳбари Икрома Субхонзодага асосланиб хабар беришича, Россия авиакомпаниялари чартер рейслари учун минимал ва максимал нархларни таклиф қилишган: минимал нарх 3 минг сомонийдан бошланади ва минтақа ва йўналишга қараб. Максимал 8 минг 500 сомонийга етади.\nОзоди радиоси мухбирлари сешанба куни бир нечта чиптахоналарда бўлиб, Тожикистондан Россия Федерациясига чартер рейслари учун авиачипта нархи 8,5 мингдан 9 минг сомонийгача ўзгариб туришини аниқладилар, аммо уларни яқин ҳафталарда олиш деярли мумкин эмас. Фуқаро авиацияси агентлиги авиачипта йўқлигини кўпчилик чипталарни арзон нархда сотиб олганлиги билан изоҳлайди. Бироқ, Ёвон туманида яшовчи Фазлиддин Сафарнинг сўзларига кўра, «авиачипталар бошиданоқ қиммат бўлган ва уларни олиш осон бўлмаган».\nАвиация маъмурияти вазиятни кузатаётганимизни ва авиачипталарни сотишда «қора шовқин» пайдо бўлишига йўл қўймаслигимизни айтмоқда. Бироқ, фуқароларнинг фикрига кўра, нархлар ошиб кетган нархларда чипталар кассаларда ва воситачилар орқали бир неча кун давомида сотилган, буни ҳозир ҳам кузатиш мумкин.\nРоссия 1 апрелдан бошлаб Тожикистон билан рейсларни очди. Ҳозирда ҳафтасига икки маротаба фақат қатновлар амалга оширилмоқда. Режалаштирилган рейслар, шунингдек, ёзгача сотилган. Душанбедан Москвага бир томонлама авиачипта расмий равишда 349 АҚШ доллари миқдорида тасдиқланган. Тожикистонда Москва йўналиши бўйича авиачипталарни сотиш ҳуқуқлари Ҳаво алоқаси агентлигига ўтказилди. «Озоди» радиоси тақдим этган ҳужжатларга кўра, компания Тожикистон президенти Эмомали Раҳмоннинг қизи ва куёвига тегишли.\nҲар йили Тожикистоннинг 1 миллионгача фуқароси Россия Федерациясига ишлаш учун кетади. 2020 йилда Россиядаги тожикистонлик меҳнат муҳожирлари сони, расмий маълумотларга кўра, кескин камайди — ишчиларнинг қарийб 80 фоизи коронавирус пандемияси билан боғлиқ чегаралар ёпилиши сабабли ушбу мамлакатга кета олмади.


Сурат Икромовнинг Би-Би-Си радиосига берган интервьюси « Ўзбекистон Халқ Ҳаракати\nСурат Икромовнинг Би-Би-Си радиосига берган интервьюси\n30 December 2017 - 17:51\nМирзиёев Муҳаммад Солиҳ номини оқлаб, Ўзбекистонга қайтарадими? Президентга бу борада мурожаат қилган Тошкентдан ҳуқуқ ҳимоячиси Сурат Икромов билан суҳбатни тингланг.\nМирзиёев Муҳаммад Солиҳ номини оқлаб Ўзбекистонга қайтарадими?\nМирзиёев Муҳаммад Солиҳ номини оқлаб, Ўзбекистонга қайтарадими?Президентга бу борада мурожаат қилган Тошкентдан ҳуқуқ ҳимоячиси Сурат Икромов билан суҳбатни тингланг.\nBBC Uzbek paylaştı: 30 Aralık 2017 Cumartesi\nСурат Икромовнинг Би-Би-Си радиосига берган интервьюси матни\nТошкентдан инсон ҳуқуқлари фаоли Сурат Икромов президент Шавкат Мирзиёевга мурожаат қилиб, айни дамда Туркияда истиқомат қилаётган мухолифат лидери Муҳаммад Солиҳ номини оқлаш ва уни ватанга қайтаришни сўраб мурожаат қилган.\nБи-Би-Си: Сурат ака нима учун мухолифат фаолини айни дамда, айнан ҳозир авф этиш уни оқлаш билан мурожаат қилаяпсиз президент Шавкат Мирзиёевга?\nСурат Икромов: Бунинг асосий сабаби, мана президент ўз вазифасига ўтирганига бир йилдан ҳам кўпайиб кетди, шу пайтда бирон марта ҳали сиёсий масалада бир стратегиясини эълон қилгани йўқ ва ўша сиёсатни қандай олиб бориши ёки нима қилиш тўғрисида ҳали кўрсатма ёки ўзининг фикрларини баён этмаган. Мен шу фикрга келаяпманки, тўғри ҳар қандай давлатда мухолифат бўлиши керак, фақат мухолифат қандайдир йўлларни, йўналишни кўрсатиши мумкин, масалан сиёсат йўналишларини. Ҳеч қаерда, ҳеч қачон йўқ-ки мухолифатнинг хавфли бўлиши. Давлатнинг равнақи учун, яхшилик қилиш учун, ривожлантириш учун фақат фойда келтирган халос. Шунинг учун мен, бир йилдан буён кузатганим учун шу фикрга келдим. Мен Муҳаммад Солиҳни 80-йиллар ўрталаридан бери кузатиб борганман, уларнинг қилган ишини, жуда яхши ишлар қилинган ўша пайтда. Аммо афсуски Ислом Каримов режими ўзини ишини қилди.\nБи-Би-Си: Нима учун айнан Муҳаммад Солиҳ номини оқлаш ва уни ватанга қайтаришни сўраяпсиз? Чунки бошқа мухолифат фаоллари ҳам бор ва айнан Муҳаммад Солиҳ келиши шарт эмасдир балки Ўзбекистонда мухолиф партияларнинг шаклланиши учун, Ўзбекистоннинг ичида ҳам пайдо бўлиши мумкинку бу нарса?\nСурат Икромов: Энди мана мисол учун, ҳозир пайдо бўлгани ҳаммамизга муълум. Шу 4 та партия бор, лекин буларни мухолифат деб бўлмайди. Булар сунъий равишда, ўша собиқ президент билан ташкил қилинган. Сунъий яратилган 4 та партия бир-бириларини ҳам танқид қилишга қўрқишган. Шу даражада. Бунақа партиялар ҳеч қачон давлатни, ҳукуматни, халқни ривожлантиришга ҳеч қанақа фойда келтирмаган ва келтираолмайди ҳам.\nБи-Би-Си: Ҳорижда Муҳаммад Солиҳдан бошқа ҳам фаоллар бор ва улар ҳам манашу мухолифатни Ўзбекистонда шакллантираолиш салоҳиятига эга. Сиз нима учун Муҳаммад Солиҳ номини сўраб президентга мурожаат қилаяпсиз, бунинг бир сабаби борми?\nСурат Икромов: Сабаби шундаки, мана ҳозир агар шуни кутадиган бўлсак яна билмайман бу неча йилга чўзилиб кетади негаки конкрет лидернинг ўзи йўқ, ўзини активлигини кўрсатган лидерларнинг ўзи йўқ Ўзбекистоннинг ичида, ҳозирча. Энди қачон бу лидерлар келади? Тўғри ҳозир ёшлар бор, актив. Нималар бўлаётганини ўзингиз биласиз, актив ўша лидерларни мана Миллий Хавфсизлик хизмати уларнинг устидан жиноят ишлари қўзғаб, мана журналистга бўладими, бошқаларга бўладими, ўша активлик қилганларга нималар қилаётгани ўзингизга маълум бўлиб турибди. Бунақа ҳолда ман кўриб турибманки Муҳаммад Солиҳ Ўзбекистонга таклиф қилиниб, агар ўзининг фаолиятини тиклаб, ишлайдиган бўлса бу конкрет лидер. У ҳеч қачон мансабга интилмаган. Президентликка номзодини қўйгани жуда тўғри бўлган, ўзининг актив гражданлик нимасини, мухолифатнинг айнан қиладиган ишини қилган у одам. Мана шу ҳам масалан Ислом Каримовга ёқмаган. Негаки бу одам (Каримов) жуда шон-шуҳратга, ёки шунақа нарсаларга интилган. Мансабга интилган одам бўлган бу. Унақалар билан курашиш ўзи қийин бўлган, лекин унинг иккиюзламачилигидан ҳозир бутун давлат учун. 25 йил, деярли 30 йил ҳозир Ўзбекистон ривожланиш у ерда турсин, ҳамма кўрсаткичлар пастга тушиб кетган. Шу пайтгача мана бутун халқ қийин аҳволда яшаяпти, ўзини тиклаб олиш жуда қийин бўлаяпти. Ҳозир ҳам мана ислоҳот деймиз, қандайдир бу ислоҳотни юритишнинг ўзи қийин бўлаяпти.\nБи-Би-Си: Муҳаммад Солиҳ номи оқланиши айни вақтда Ўзбекистон учун шунчалик муҳимми, чунки айримлар айтишади: ҳозир Ўзбекистонда илк қилинадиган ишлар иқтисодий муаммоларни ҳал қилиб олиш керак, ана ундан кейин бўлиши мумкин деган фикрлар ҳам янграши мумкин. Шу жиҳатдан ҳозир Муҳаммад Солиҳ масаласини кўтариш ва унинг номини оқлаш қанчалик муҳим деб ўйлайсиз?\nСурат Икромов: Олдинги президент Каримов ҳам, демак, мана шундай деган эди. “Давайте олдин иқтисодни яхши қилайлик. Сиёсат бир гап бўлади” ёки “Олдин иқтисод кейин сиёсат”, биласизми бутун дунё ўшанда кулган, бу мутлақо нотўғри. Ўшандай бўлган тақдирда ҳам иқтисод кўтарилмадику. Сиёсат масаласи, умуман одамлар сиёсатга аралашишдан қўрқа бошлашди, гапиришдан. Фақат мақташ, мақташ, ҳукуматни мақташ, ёки айниқса президентни мақташ-мақташлардан бошқа нарса чиқмади. Мана оммавий ахборот аҳволини қаранг биздаги, Ўзбекистондаги. Бу шармандаку. Ҳозир мана биронта сиёсий мотивлар билан, Бобомурод Абдуллаевнинг ноқонуний қамалиши бўладими, бошқа журалистлар ва сиёсатчилар қамалиши тўғрисида оммавий ахборот воситалари, яъни ман айтмоқчиман Ўзбекистон оммавий ахборот воситалари биронтаси ҳеч нарса чиқармаяпти. Гўёки баларнинг ҳам қўлоғи гаранг, ҳам кўзи кўрдек бўлаяпти.\nБи-Би-Си: Ўзбекистонда Муҳаммад Солиҳ номи кўп йиллардан бери, ҳаттоки айтилмайди ҳам. Бу борада норасмий бир таъқиқ қўйилган ва одамлар бу номни эслашга ҳам қўрқишади. Муҳаммад Солиҳ номини оқлашни президентдан сўраб ва унинг Ўзбекистонга қайтишини сўраб, ўзингизга нисбатан босимлар ва таҳдидлар бўлишидан қўрқмайсизми?\nСурат Икромов: 20 йил агар шу фаолиятда, инсон ҳуқуқлари сифатида масалан олиб борган бўлсам, биласизми, қўрқувнинг ҳам ўзининг чегараси бор. Ким қўрқиши керак?! Мана бу коррупционер қўрқиши керак, ватанни, давлатни пулини ўғирлаётганлар қўрқиши керак, порахўрлар қўрқиши керак мансабда ўтирган. Неча йилдан бери ўтиришади, ҳаммаси ўғри муттахам, булар қўрқиши керак. Ман нимадан қўрқаман. Ман биронта давлатнинг пулини ўғирламаган бўлсам, 15 йиллик пенсионер бўлсам уни устига. Нимадан қўрқишим мумкин, нимадан қўрқаман. Мани ёзганларимнинг ҳаммаси исботга эга. Биронтасини ман бир марта туҳмат ёки ҳақорат қилганим йўқ шу пайтгача. Минглаб ахборотлар бердим шу масалада. Ҳам сиёсий, ҳам иқтисодий, ҳам диний масалалар бўйича ҳамма нарсани гапираяпманку. Нимадан, кимдан қўрқишим керак ва нимага қўрқишим керак?!\nБи-Би-Си: Шу мурожаатингизни беэътибор қолдирмасдан, мурожаатда сўраган нарсангиз амалга ошишига ишонасизми, қанчалик ишонасиз?\nСурат Икромов: Биринчидан, президентнинг ўзи бир неча маротабалаб гапирдилар, масалан, “Ман шу Би-Би-Сини яхши кўраман эшитишни” ёки “оммавий ахорот воситаларининг ҳаққоний, керакли нарсалар ёзганини ман ҳурмат қиламан” деб гапирдилар. Энди мана қаранг, оддий мисол, бизлар ёзган нарсаларни, ҳурматли президентимиз ҳориж давлатнинг видео ролигидан кўриб, кейин оммавий ахборот воситаларига ахир гапирдиларку “нимага ман сизлар орқали ҳеч нарсани билолмайман, ман ҳориждан эшитаман Ўзбекистонда бўлаётган воқеаларни” деб. Кўраяпсизми, президент ҳозир шундай вазиятдаки, бу атрофидагилар ҳали, ҳохламайдиганлар бор, бу президентни ўша эски оқим бўйича юбоиш нияти бор. Бу президент учун жуда оғир. Мана шу 2017 йил, ман ўйлайман, бунга ишонаман ҳам энг қийин йил бўлгани. Нега? Булар билан курашиш жуда оғир. 25 йил ўша системада, Ўзбекистоннинг раҳбарият жойларида ўтириб, ҳеч нарса қилмаган, шу маттаҳамлар ҳали ҳам ўтиришибди. Буларни мана жойидан ҳайдашаяпти, ўрнига бошқалари келаяпти барибир ўша-ўша.\nБи-Би-Си: Сурат ака, ўзингиз ишонасизми мисол учун мана шу мурожаатни президент қабул қилиб, Муҳаммад Солиҳ номини оқлаши ва Ўзбекистонга қайтишига қарор беришига қанчалик ишонасиз ўзингиз?\nСурат Икромов: Биласизми, масалан, биз ҳар доим бир нарса қилганда ўшанга албатта ишонч билан қараймиз. Ўйлашимча президентга етиб боради, ёки ўша атрофидагиларга етиб боради. Биз буни ҳали яна бошқа йўллар билан президентга етказиш ҳаракатини қиламиз. Аммо мен ишонаман, албатта президент қараб кўриши мумкин, ўзининг ишонган одамлари билан буни маслаҳат қилиши мумкин. Яна, бундан ташқари, асосий масала ҳозир ўша Олий Суд ўзини қарорини чиқарган, ўша 1999 йилда чиқарилган қарорини ўзгартириши керак, яъни ўша 15,5 йил қамоқ жазосини. Бу мутлақо нотўғри ўйлаб топилган нарсалар. Бу ерда ҳеч қанақа Муҳаммад Солиҳнинг алоқаси бўлмаган бу портлашларга.


Солсберида Скрипаллар заҳарланиши сабаб ёпилган ресторан қайта очилди\nСолсберида Скрипаллар заҳарланиши сабаб ёпилган ресторан...\n07.11.2018 13:44 0 1091\nБританиянинг Солсбери шаҳрида Сергей Скрипал ва унинг қизи заҳарланганидан сўнг ёпилган «Zizzi» ресторани қайта очилди. Бу ҳақда «Korrespondent.net» хабар бермоқда.\nРесторан 8 ой аввал, Скрипаллар заҳарланган кун ўша ерда тушлик қилишгани аниқлангандан сўнг ёпилган.\nУзоқ муддатли танаффусдан сўнг «Zizzi»га ҳодисагача ишлаган 24 нафар ходимнинг кўп қисми қайтди. Ресторан қайта очилгунгача маъмурият ўз ходимларига тўлиқ маошни тўлаб турган. Ходимларнинг бир қисми тармоқнинг бошқа ресторанларига кўчирилган.\nРестораннинг очилишида меҳмонларга таом учун қанча исташса шунча тўлаш мумкинлиги айтилди. Тушган маблағ эса шаҳардаги ёшларни қўллаб-қувватлашга сарфланади.\nХориж 28/11, 14:44


1. Омадбек Аҳмаджонов Ислом Каримов хотирасига қўшиқ куйлади (видео)\nХонанда Омадбек Аҳмаджонов репертуаридан жой олган ва унинг ижросида янграган кўплаб қўшиқлар элимиз олқишига сазовор бўлган.\n3. Улкан ўзгаришлар\n4. Талабчанлик руҳида\nАна шу йўналишдаги фаолият самарадорлигини бундан-да ошириш учун нима қилиш лозим? Сафлошларимиз мамлакатни янада ривожлантириш бўйича Ҳаракатлар стратегиясига мувофиқ тасдиқланган “Халқ билан мулоқот ва инсон манфаатлари йили” давлат дастури ижросини таъминлашга қандай ҳисса қўшишлари керак?\n5. «Дамас» ҳаракатланиши нега тақиқланди?\nНаманган вилояти ҳокимининг шу йил 16 мартдаги фармойиши ўтган ҳафтада наманганликлар орасида энг кўп муҳокамага сабаб бўлган воқеликлардан бирига айланди, десак асло муболаға эмас.\n6. Алдамайлик, ўйлайлик, еб кетарга бермайлик\n7. Боир Холмирзаев: Театр актёри бўлиш бу касб, киноактёрлик касб эмас!\n9. ҚАЙ БИРИ АФЗАЛ: ИСТЕЪМОЛ КРЕДИТИМИ ЁКИ ДЎКОНДА БЎЛИБ-БЎЛИБ ТЎЛАШ УСУЛИ?\n10. Халқ денгиздир, халқ тўлқиндир, халқ кучдир... Бутун кучни халқ ичидан олайлик, Қучоқ очиб халқ ичига борайлик!\n11. Ёшларга кенг майдон керак...\n12. Давр талабини тараннум айлагаймиз\n13. Сўзда сеҳр шеърда эса ҳикмат бор\n14. Жиноятчиликка қарши ташвиқот\n15. АДОЛАТЧИЛАР ТАНҚИД ВА ЎЗ-ЎЗИНИ ТАНҚИД АСОСИДА ПЛЕНУМ ЎТКАЗДИЛАР


Жеки Чаннинг пойга жамоаси 24 Heures du Mans марафонида иштирок этади\n19:34 / 08.02.2016\nХитойлик актёр Жеки Чан эгалик қиладиган Baxi DC Racing пойга жамоаси LMP2 синфига мансуб 24 Heures du Mans марафонида иштирок этади. Экипаж Nissan двигателлари ўрнатилган Alpine A460 спорт прототипини бошқаради.\nЭкипаж таркибидан Хо-Пинь Тун ва Дэвин Чень ўрин олган. Ўтган мавсумда жамоа “Ле Ман”нинг Осиё сериясида ўз тоифасида ғолибликни қўлга киритган эди.\nЧан мазкур марафон билан алоқадор тўртинчи Голливуд актёри саналади. Унгача 1971 йилда Стив Маккуин “Ле-Ман” фильмида бош ролни ижро этган эди. 1979 йилда Пол Ньман марафонда иккинчи ўринни қўлга киритган. 2009 йил ва 2013-2015 йилларда Патрик Демпси марафонда иштирок этган.\nЭслатиб ўтамиз, яқиндагина актёрлар Жеки Чан ва Пирс Броснан иштирокидаги "Хорижлик" деб номланган янги фильмни суратга олиш жараёнида Лондоннинг Ламберт кўпригида автобус портлатилди. Суратга олиш вақтида кўприк ёпиб қўйилди. Портлатиш саҳналари баъзи лондонликларга 2005 йилда Лондонда содир этилган терактларни эслатиб юборган, ўшанда терактлар жамоат транспортида ҳам содир этилганди.


Халқ депутатлари Булоқбоши тумани Кенгашининг навбатдаги ўнинчи сессиясида сектор раҳбарлари депутатлар ҳамда тумандаги ташкилот, корхона раҳбарлари олдида ҳисобот бердилар.\nБулоқбоши туманидаги 37 та маҳаллада истиқомат қилувчи 142 минг 195 нафар аҳолининг 8 минг 776 нафари ишсиз ҳисобланиб, ишсизлик даражаси 13,6 фоизни ташкил этади. Туман ҳокими Ў. Мамуров инвестиция лойиҳаларини амалга ошириш, фермер хўжаликлари, музлаткич омборлари ҳамда ижтимоий объектларда хизмат кўрсатишни ташкил этиш ҳисобига яратилаётган 7минг 801 та бўш иш ўринлари ҳақида маълумот берди.\nШунингдек, ҳудуддаги 787 хонадон “темир дафтар”га киритилган. Ўтган даврда шундан 118 оила аъзоларини тадбиркорликка йўналтириш, ишлаб чиқариш корхоналарига ишга жойлаштириш эвазига ойлик даромадларини 3 миллион сўмдан оширишга эришилди.\nСессия давомида Халқ депутатлари вилоят Кенгаши депутати Муборакхон Холмирзаева йиғилганларга “Темир дафтар”га киритишнинг меъёри борми? деган саволни ўртага ташлади. Унинг сўзларига кўра, баъзи оилаларда ногирон фуқаролар бор. Турмуш шароити эса бошқаларникидан яхши. Оиланинг бошқа аъзолари даромади етарли. Шундай бўлса-да, баъзилар рўйхатга киритишни талаб қиляпти.\nОлий Мажлис Қонунчилик Палатаси депутати Тўлқин Каримов ҳозирда шундай ҳолатларнинг олдини олиш мақсадида ҳисоботларни электрон юритиш масаласида иш олиб борилаётганлигини таъкидлади. Депутатнинг фикри таклиф сифатида қайд этилди.\nШунингдек, сессияда аҳолининг эҳтиёжманд қатламини қўллаб-қувватлаш, тадбиркорликни ривожлантириш, бюджет даромадларини ошириш ва хорижда меҳнат қилиб қайтган ишсиз фуқароларни ишга жойлаштириш каби масалаларда амалга оширилган ишлар ҳамда келгусидаги режалар хусусида фикр-мулоҳазалар билдирилди.\nОлтинкўлда халққа “балиқ эмас, қармоқ берилади”


Ниҳоят, «икки томонлама 4G-флагман» – Nubia X тақдим этилди! - Terabayt.Uz\nНиҳоят, «икки томонлама 4G-флагман» – Nubia X тақдим этилди!\nZTE компанияси, ниҳоят, ўзининг «аломат» смартфони – ҳар икки томонида тўлақонли экранга эга Nubia X моделини расман намойиш қилди. Унинг нафақат экрани, балки бармоқ изи сканери ҳам иккитадан!\nЎҚИНГ: ВИДЕО: иккита OLED-экранли Nubia X флагмани илк реклама ролигида!\nNubia X асосий дисплейи диагоналига 6,26 дюймлик, тасвир узатиши эса Full HD+ форматида (1080х2280 пикселли). Орқа панелдаги AMOLED-дисплей ҳам чаккимас: 5,1 дюймлик, HD+ форматли (1520х720 пикселли).\nГаджетнинг биттагина мегапикселлик қўшалоқ камераси бор, холос – орқа экран тепасида. Унинг 16 мегапикселлик асосий датчиги f/1.8 диафрагмали бўлиб, тезкор автофокус функциясига эга. Унга 20 мегапикселлик ва f/1.7 диафрагмали иккинчи модул ҳамроҳлик қилади. Камера портрет режими ҳамда саҳналарни таниб олувчи «сунъий идрок» билан таъминланган.\nСмартфоннинг аппарат таъминоти асосини саккиз ядроли Qualcomm Snapdragon 845 процессори ташкил этади. Тезкор хотираси 6 ва 8, доимий хотираси эса 64, 128 ва 256 гигабайтлик вариантларда чиқади. 3800 мА/соатлик батареяси эса Quick Charge 3.0 тезкор қувватлаш технологиясига эга.\nZTE ушбу девайсини иккита SIM-карта слоти, 4G VoLTE, Wi-Fi (802.11 ac), Bluetooth 5, GPS + ГЛОНАСС интерфейслари ва USB Type-C порти билан таъминлаган. Афсуски, 3.5 миллиметрлик қулоқчин тирқиши ҳамда NFC модули йўқ.\nДевайснинг корпуси алюминийдан ишланган бўлиб, ўлчамлари 154,1х3,30х8,64 миллиметрни, вазни эса 181 граммни ташкил этади. Смартфон Nubia UI 6.0 график қобиғи остидаги Android 8.1 Oreo тизими билан ишлайди.\nЎҚИНГ: MWC 2018’да рекорд: энг антиқа дизайнли смартфонлар ва бошқа гаджетларни ким олиб келган?\nNubia X корпусининг ҳар иккала ён қиррасида биттадан дактилоскопик сканери бор. Яъни, қайси томонидан ушласангиз ҳам шу сенсорга бармоқ босиб, тизимни блокдан чиқара оласиз. Шунингдек, бу датчикларни «Орқага» ва «Уйга» тугмачалари ўрнида ҳам қўллаш мумкин.\nNubia X қора, кул ранг ва тилларанг тусли корпусларда тақдим этилади. Нархи эса тезкор/доимий хотирасининг ҳажмига қараб: 6/64 ГБлик варианти 473 доллар, 8/128 ГБлик талқини 530 доллар, 8/256 ГБлик версияси эса 602 долларга тенг.\nДарвоқе, купертиноликнинг iPhone X юбилей флагманининг номи «Айфон тен», яъни «Ўнинчи айфон» деб ўқиладиган бўлса, Nubia X унақа эмас – «Нубиа икс» тарзида ўқилади.\n#ZTE #андроид смартфон #хабарлар #янги технологиялар #ZTE Nubia X\nАЛОҚА: i[email protected]


Судларга қандай ҳолатда босим ўтказилаяпти? - hudud24.uz\n2021, 22-Yanvar | 11:13\nБош саҳифа Таҳлил Судларга қандай ҳолатда босим ўтказилаяпти?\nСудларга қандай ҳолатда босим ўтказилаяпти?\n14:55 / 29-07-2020\nДавлатдаги мавжуд ҳокимият маьлум принцип асосида тақсимланади. Бу “давлат ҳокимиятининг бўлиниш принципи”деб аталади. Мазкур принципга кўра, давлат ҳокимияти бир-бири билан чамбарчас боғланган ва айни вақтда маълум мустақилликка эга бўлган уч шаҳобчага бўлинади: Қонун чиқарувчи ҳокимият, ижро этувчи ҳокимият ва суд ҳокимияти. Ана шу уч ҳокимият давлат ҳокимиятини ташкил этади. Ушбу принцип давлат ҳокимияти органларининг мувозанатини ва тенглигини таъминлайди. Мазкур принципнинг оқилона амалга оширилиши орқали давлатда бирор бир орган ёки шахс томонидан диктатура ўрнатилишининг олди олинади, давлат бошқаруви амалга оширилишининг идеал мувозанати таьминланади, давлат органларининг самарали фаолият юритиши учун замин тайёрланади. Ушбу принцип давлат ҳокимияти органларининг келишиб, бир-бирини назорат қилиб ўзаро уйғунликда ишлашига имкон яратади. Шунинг учун ҳам ҳокимиятнинг бўлиниш принципи қарор топиши демократик жамиятга хос жиҳатдир. Ривожланган ва демократия қарор топган давлатларда бўлгани сингари, Ўзбекистон Республикасида ҳам давлат ҳокимияти учга бўлинган. Бу ҳақда Ўзбекистон Республикаси Конституциясининг 11-моддасида қўйидаги ҳуқуқий норма белгилаб қўйилган: “Ўзбекистон Республикаси давлат ҳокимиятининг тизими қонун чиқарувчи, ижро этувчи ва суд ҳокимиятига бўлиниши принципига асосланади”.\nБугун биз ушбу тизимнинг муҳим бўғини бўлган суд ҳокимияти мустақиллиги ва уни ҳақиқатан рўёбга чиқариш борасида фикрлашмоқчимиз.\nАлбатта, Президент “Суд бирон-бир мансабдор шахснинг қўли етадиган идорага айланиб қолишига мутлақо йўл қўймаслик шарт. Шу сабабли уларнинг суд ишларига аралашгани ёки судга босим ўтказгани учун жавобгарликни кучайтириш лозим”, деб таъкидлаганидан ҳам англаш мумкинки, бу олий давлат идоралари доирасида эътибор қаратилиши керак бўлган жиддий мавзу.\nЗеро, судья фақат қонунга асосланиб қарорлар чиқарсагина адолат таъминланади.\nБироқ, амалда ҳақиқатан ҳам судларимиз ўз ваколатлари доирасида адолатни таъминлай олаяптими? Афсуски, бундай эмас.\nБиргина 2019 йилнинг ўзида 58 мингдан ортиқ фуқаро ва тадбиркорлар судлардаги сарсонгарчиликларга нисбатан турли давлат ташкилотларга ва юқори турувчи инстанцияларга ўз эътирозлари билан мурожаат этган.\nАммо суд шундай жараёнки, унда кимдир ютса, кимдир ютқазади. Аслида, адолатни қарор топтириш тамойили шуни тақозо этади. Лекин бу қарорлар ҳар доим ҳам қонун ва адолат нуқтаи-назаридан қабул қилинмаётганлиги суднинг мустақил ҳокимият сифатидаги нуфузига жиддий таъсир кўрсатмоқда. Бундай қарорларни судлар муайян ҳолатда уларга ўтказилаётган босим натижасида қабул қилаётган бўлишлари мумкин.\nБизнинг фикримизча, бундай босимлар қуйидаги кўринишларда намоён бўлмоқда:\n1) Мамлакатимизда судлар очиқ-ошкор (ёпиқ суд мажлислари бундан мустасно) фаолият юритади. Суд жараёнларида ҳар ким бемалол иштирок этиши мумкин. Аммо айрим журналистлар суд жараёнига иштирок этаркан, ҳали суд ҳукми ёки қарори ўқиб эшиттирилмай туриб, бу ҳақда тахминий муносабатларини сайтларида эълон қилади. Бу ҳам – судга, судьяга босим ўтказишнинг бир кўринишидир.\nБу билан судьялар мутлақо хато қилмайди, деган фикрдан йироқмиз, албатта. Судья ҳам муттасил ишлаётган одам. Демак, у хато қилиши, камчиликларга йўл қўйиши мумкин. Агар судья хато қилса уни жавобгарлигини кўриб чиқадиган ваколатли ташкилотлар томонидан ушбу масала ҳал қилиниши лозим.\n2) Суд қароридан норози бўлган тараф томонидан (агар бу судья томонидан қонуний тартибда қабул қилинган қарорга нисбатан бўлса ҳам) блогер ёки муайян ижтимоий тармоқлар орқали мавзуни бир тарафлама ёритиш ҳолатлари афсуски учраб турибди. Бу эса то масаланинг асл моҳияти ёритилмагунча судьянинг обрўси, ишчанлик қобилияти ва маънавий ҳолатига жиддий салбий таъсирини кўрсатмоқда.\nНотўғри маълумот берган фуқаролар ёки айрим блогерларнинг жавобгарлиги масаласи кўп ҳолатларда очиқ қолмоқда ва улар “сўз эркинлиги”дан бир тарафлама манфаат йўлида фойдаланмоқдалар.\n3) Ижро ҳокимиятига жуда катта ваколатлар берилганлиги ҳам судларга босим ўтказиш ҳолатларига сабаб бўлмоқда. Албатта, кейинги йилларда ижро этувчи органлар тизимининг ислоҳ қилиниши ўз ижобий самарасини бермоқда. Бизнинг фикримизча, айнан шу йўналишдаги ислоҳотлар янада кенгроқ давом эттирилиши лозим. Бу суд тизимининг ҳақиқий мустақил орган сифатида нуфузи ошишига ижобий таъсир қилади.\nБундан ташқари Жиноят кодексининг 236-моддасида суд ишларини ҳал этишга аралашиш учун аниқ жиноий жавобгарлик белгилганган.\nХулоса қилганда, суд тизимига алоқадор бўлган юқорида санаб ўтилган муаммоларни йўқотишда аниқ механизмларини белгилаш, суд фаолиятига ҳар қандай кўринишда аралашишни бартараф этиш адолатли қарорлар қабул қилишнинг муҳим шарти ҳисобланади.\nАввалги мақолаМолия вазири ўринбосари Ёрқин Турсунов вафот этди\nКейинги мақолаЮнусободда COVID-19 га тест олиш бўйича тиббиёт пунктлари ташкил қилинмоқда


“Ислом давлати” террорчилари Бразилияда “Олимпиада-2016” мусобақалари пайтида теракт уюштиришга ваъда берди\nТеглар: Ислом давлати, ИШИД\nБразилия разведкаси террорчи Максим Ошарнинг уларнинг навбатдаги нишони Бразилия эканлиги ҳақидаги баёнотидан хавотирга тушди. Маълумотларга кўра, террорчилар жорий йилнинг ёз ойларида Бразилияда ўтказиладиган Олимпиада мусобақасида теракт уюштиришни режалаштиришган, деб хабар берди “Lenta.ru” нашри.\nТерроризмга қарши кураш департаменти бошлиғи Луиз Альберто Саллаберрининг айтишича, сўнгги ойларда бошқа мамлакатларда содир этилаётган терактлар оқибатида террорчилик хавфи сезиларли даражада ошган. Бундан ташқари бразилияликлар орасида жангариларни қўллаб-қувватловчи фуқаролар ҳам кўпайиб бормоқда.\nФранция ҳукумати Бразилияга террористик хавфнинг имкониятлари тўғрисидаги миллий разведка маълумотларини беришга ваъда қилган. Ёзги “Олимпиада-2016” спорт мусобақасида даврида хавфсизлик чоралари ишлари сифатини яхшилаш мақсадида шу қарорга келинган.\nФранция ташқи ишлар вазири Лоран Фабиус: “Парижда 14 ноябрь куни содир этилган теракт дунёнинг исталган жойида, исталган вақтида содир этилиши мумкин, шунинг учун терроризмга қарши курашда барча бирдай иштирок этиши лозим”, - деди.\n“Ҳамкасбимнинг маълумотлар алмашинуви ҳақидаги фикрини Бразилия ҳукумати мамнуният билан қўллаб-қувватлайди”, – деди унга жавобан Бразилия ташқи ишлар вазири Мауро Виейра.\nБразилияда ўтказиладиган Олимпиада ўйинлари даврида хавфсизликни 85 минг киши, шу жумладан 47 минг полициячи ва 38 минг ҳарбий аскар таъминлайди. Бу илгари Лондон шаҳрида ўтказилган Олимпиада ўйинлари вақтидан 2 баробар кўп. Олимпиада ўйинлари 5 дан 21 августга қадар Рио-де-Жанейро шаҳрида ўтказилади.